
I  TE  TOROA 


PERETITENIRAA 

no  te  Etaretia  a  Iesu  Mesia  no  te  Feia 
Mo‘a  rio  te  Mau  Mahana  Hopea  Nei. 


Ei  pahonoraa  i  te  parau  a  Farani  raua  Butera  na  nia  i 
“ TE  MONORAA  I  TE  TOROA  RERETITENIRAA 

NO  TE  ETARETÏAN 

I  papaihia  e  Tehare  H.  Leka. 


‘  ‘E  tera  ra  haavare  e !  e  mata  na  i  te  iriti  i  te  raau 
rahi  i  roto  i  to  oe  iho  mata;  ei  reira  oe  e  ite  maitai 
ai  ia  iriti  i  te  pâpaa  iti  i  roto  i  te  mata  o  to  taeae. 


I  neneihia  i  te  piha  neneiraa  no  te  Etaretia 
a  Iesu  Mesia  no  te  Feia  Mo‘a  i  Faaj 
no  te  Mau  Mahaiitf  Hopea 

PAPEETE  TAHITI. 

no  te  Etaretia  a  Iesu  Mesia  no  te  Feia 
Mo‘a  no  te  Mau  Mahana  Hopea  Nei. 


Ei  pahonoraa  i  te  parau  a  Farani  raua  Butera  na  nia  i 
'  TE  MONORAA  I  TE  TOROA  PERETITENIRAA 

NO  TE  etaretia:1 

I  papaihia  e  Tehare  H.  Leka. 


“E  tera  ra  haavare  e  !  e  mata  na  i  te  iriti  i  te  raau 
rahi  i  roto  i  to  oe  iho  mata;  ei  reira  oe  e  ite  maitai 
ai  ia  iriti  i  te  pâpaa  iti  i  roto  i  te  mata  o  to  taeae.  ” 


I  neneihia  i  te  piha  neneiraa  no  te  Etaretia 
a  Iesu  Mesia  no  te  Feia  Mo‘a  i  Faaapihia 
no  te  Mau  Mahana  Hopea  Nei. 

PAPEETE  TAHITI. 

Eita  matou  e  faarahi  i  te  tuu  i  te  omuaraa  parau  faa- 
ahaaha  i  roto  i  teienei  buka  monoraa,  na  outou  râ  o  te 
taio  i  teienei  parau  e  hi'opoa  maite  i  te  reira,  e  i  reira 


outou  e  taa  maitai  ai  i  te  parau  mau  e  i  te  parau  hape  i 
roto  i  ta  matou  nei  buka,  e  i  ta  ratou  atoa  buka. 

T APUR A 

Te  mau  taviri  o  te  basileia,  api .  2. 

Te  Peretiteniraa  matamua,  api . _ . .  4. 

Te  apooraa  i  te  8  no  Atete  1844,  api . . .  7. 

Ua  faataahia  e  ua  haamaitai-atoa-hia  o  Iosepha 
(tamaiti)  e  to’na  metua  ei  mono  no’na,  api . .  8. 


E  ore  te  Etaretia  o  te  Atua  e  mou  i  te  tau  hopea,  11. 

No  te  autahu  ‘araa  o  tei  vai  noa  mai  mai  te 
metua  e  te  tamaiti,  mai  te  tamaiti  e  tae  noa’tu 
i  te  huaai  e  a  muri  noa’tu,  api . . . .  13. 

Te  faaapi-raa-hia  no  te  Etaretia,  api .  15. 

Te  tumu  no  te  etaretia  a  Birikama  Youne,  api . 20. 

- • - 

Na  parau  haamaramarama, 

Ua  tuu  matou  i  te  hoê  mau  reta  mai  [teie  te  huru\,  e 
aore  ïa  mai  [teie  te  huru],  i  te  tahi  mau  vahi  i  roto  i 
teienei  parau  monoraa,ei  haapapuraai  to  outou  mana‘o, 
ia  feruri  maite  outou  i  taua  mau  vahi  ra  e  tia’i. 

Eiaha  outou  ia  fifi  i  te  parau  no  te  bapetito-raa-hia 
no  Iosepha(tamaiti)  mai  tei  papaihia  i  te  api  8  no  teienei 
buka  monoraa,  no  te  mea,  aore  oia  i  bapetitohia  i  roto  i 
te  fare  araea;  teie  râ  to’na  tiaraa  mau,  oia  hoi,  ia  oti 
oia  i  te  bapetito-raa-hia,  ua  haamaitaihia  oia  i  roto  i 
taua  fare  araea  ra. 


UFB 


UE  ïte  ïa  outou  ï  te  parau  mau”  loane  S:32L 


Te  ite  papu  nei  matou  e,  tei  losepha  (tamaiti)  te  rnono 
mau  i  te  toroa  o  to’na  xnetua,  no  te  mea  e, 

1.  0  taua  huaai  ra  hoi  oia  ta  te  Atua  i  faaite  mai  i  to’na 
metua,  i  te  na  ôraa  mai  e,  'T  roto  ia  oe,  e  i  to  oe  ra  hu- 
aai ,  e  haamaitaihia’i  te  mau  nunaa  o  te  ao  nei.,?  A  hi‘o 
i  te  api  10  i  teienei  buka  monoraa. 

2.  Ua  haapaohia,  e  ua  maitihia,  e  ua  faatoroahia  hoi  oia 
i  te  toroa  peretiteni  no  te  autahu'araa  rahi,  mai  te  au  i 
te  mau  ture  a  te  Atua.  A  hi‘o  i  na  api  4,  5,  8,  9,  10,  i 
roto  i  teienei  huka  monoraa. 

3.  0  taua  taata  ra  hoi  oia  ta  te  Atua  i  faaite  mai  e,  “E 
faatia  mai  au  i  te  hoê  taata,  ei  aratai  ia  ratou  mai  ia 
Mose  i  faaaratai  i  te  taiïiarii  a  Iseraela.”  Oia  hoi  i  te 
fenua  i  parauhia  maira.  Na  api  17,  18,  i  teienei  buka. 

4.  Ua  faatupu  oia  i  te  mau  parau  tohu  i  roto  i  te  Buka 
Fafau.  A  hko  i  na  api  16-19  i  teienei  buka  monoraa. 

5.  Ua  au  maitai  roa  tohra  fariiraa  i  te  autahu‘araa  a 
Melehizedeka,  o  tei  hee  mai  mai  te  metua  mai  i  nia  i  te 
tamaiti.  Na  api  13,  14,  i  teienei  buka  monoraa. 

6.  Aore  roa  oia  i  haapii  mai  i  te  hoê  parau  o  tei  ore  e  au 
i  te  ture  a  te  Atau,  aore  ïa  i  te  ture  fenua.  A  hi'o  i  ta 
rnatou  mau  buka  atoa  ra. 

Te  ite  papu  atoa  nei  matou  e,  e  ere  Birikama  Youne  i 
te  mono  ia  losepha  (metua)  i  te  toroa  peretiteni  no  te  E- 
taretia,  no  te  mea  e, 

1.  Ua  faaore  oia  i  to  ratou  bapetitoraa  matamua,  e  i  to 
ratou  faatoroaraa  hoi,  i  roto  i  te  Etaretia  i  te  tau  no  lo- 
sepha  (metua),  na  roto  i  te  bapetito-faahou-raa-hia,  e  i 
te  faatoroa-faahou-raa-hia  o  ratou  e  hope  roa'  ‘e,  a  tae  ai 
ratou  i  te  Roto  Miti.  Na  api  20,  21,  i  teienei  buka. 

2.  Aore  roa  oia  i  haapaohia  e  te  Atua  ei  peretiteni  no  te 
Etaretia,  mai  te  au  i  te  ture,  e  mea  maiti-noa-hia  râ  oia 
e  to’na  ihora  mau  taata.  Na  api  22,  23,  i  teienei  buka. 

3.  Aore  roa  hoi  ;  foiin  A  hi'o 

kn^ap^ 

Ua  papaihia  te  buka  monoraa  no  te  etaretia  a  Birika- 
ira  Youne  e  Farani  Tuterera  raua  Butera,  e  ua  faataa 
rr.ua  i  te  hoê  maa  vahi  iti  no  roto  mai  i  teienei  1  Kor. 
12:27,28,  e  ua  tuu  raua  i  taua  parau  ra  i  mua  ia  tatou 
nei  ei  haapapuraa  i  to  ratou  tiaraa.  E  hi'opoa  rii  ana 
râ  tatou  i  taua  tau  irava  nei,  e  teie  te  taioraa; 

“E  teienei,  o  te  tino  outou  no  te  Mesia,  e  e  melo  ana‘e  outou  e 
ati  noa’  e.  E  ua  tuu  hoi  te  Atua  i  te  aposetolo  i  roto  i  te  etaretia, 
o  mua  ïa,  e  te  piti  ra,e  perqpheta  ïa,  e  te  toru  ra,e  haapii  ïa,  e  te 
rave  tapao,e  te  faaora  ma‘i,e  te  tauturu,e  te  faaite,e  te  parau  eê.  ” 

Mai  te  reira  anei  te  huru  o  te  tuuraa  i  te  mau  toroa 
i  roto  i  te  haapaoraa  a  Birikama?  o  te  haapii(evanelia,)o 
te  toru  anei  ïa  o  te  toroa  iroto  i  taua  etaretia  ra?  e  te  ra- 
ve  tapao  ra,  o  te  maha  anei  ïa  o  te  toroa  i  roto  i  ta  ratou 
haapaoraa?  e  te  faaora  ma'i,  o  te  pae  anei  ïa? 

Tei  ia  ratou  ïa  te  pahonoraa. 

Mai  te  mea  e  faaite  mai  ratou  e,  ia  mau  i  te  toroa  a- 
posetolo  na  mua  e  tia’i,  e  na  muri  i  te  toroa  peropheta, 
ei  reira  a  ui  faahou  atu  tatou  ia  ratou,  Aita  anei  hoê 
â  huru  i  te  toroa  haapii?  ia  mau  i  te  toroa  aposetolo 
na  mua  e  tia’i,  e  na  muri  i  te  toroa  peropheta,  e  na  muri 
atu  i  te  toroa  haapii? 

Ua  opua  mau  anei  o  Paulo  i  te  faaite  i  te  huru  mau  no 
te  faatereraa  o  te  mau  toroa  i  roto  i  te  Etaretia  na  roto 
i  teienei  tau  irava? 


Aita,  ahiri  ua  na  reira  oia  i  te  opua,  no  te  aha  oia  i  o- 
re  i  faaite  atoa  i  te  tep^^h  Y  ^qhuru ,  e  te  epititopo,  e  te 

Pereit)utero,  o  muri  anei  ratou  i  te  toroa  nATJTi? 
faha  te  tahi  mau  irava  parau  i  roto  i  te  bibnia  nei,  o 


tei  haapapu  i  taua  vahi  ra? 

A  hPo  na  i  te  Gal.2:9;  lVIataio  10:1-4;  Heb.  8:3;  Luka 
10:1,2;  Tito  1:5;  Luka  1:5;  Ohipa  13:1;  Phil.  1:1.  # 

Eaha  te  mea  i  tuu  ai  raua  i  teiene  irava  parau  i  mua 
ia  tatou  nei,  ei  faatiaraa  anei  ïa  ia  ratou  iho,  e  aita  roa 
atu  hoi  ratou  i  pee  i  taua  parau  ra?  A  pahono  mai. 

Ua  amuihia  te  mau  toroa  atoa  tei  raro  a‘e  i  te  toroa 
aposetolo  i  roto  i  taua  toroa  ra,  no  reira  ua  parauhia  te 
aposetolo  ei  peretibutero  i  roto  i  te  B.F.  17:8;  e  i  te  penc 
83:10,  ua  parauhia  ratou  e  mau  tahu‘a  rarahi. 

Hoê  â  ïa  huru  i  te  toroa  peretiteniraa,  ua  amuihia  te 
mau  toroa  atoa  tei  raro  a‘eite  reirairotoi  taua  toroa 
ra,  no  reira  e  mau  aposetolo  ratou,  e  e  tahu‘a  rarahi,  e 
e  peretibutero  hoi.  Heb.3:l;  4:14;  B.F.  122:14. 

Mai  te  mea  e  haapii  mai  te  hoê  taata  na  ô  maira,  E 
ere  ïa  i  te  mea  tia  ia  faatoroa  i  te  hoê  ei  peretiteni  no  te 
Etaretia,  oia  hoi  te  peropheta,  maori  râ,  ia  faatoroahia 
oia  ei  aposetolo  na  mua,  ua  hape  roa  taua  taata  ra  i  ta 
’na  ra  haapiiraa,  no  te  mea,  ua  parau  maira  te  Atua  na 
roto  i  te  Buka  Fafau,  i  te  na  ôraa  e; 

“No  te  autahu‘araa  a  Melehizedeka,  e  toru  ïa  peretiteniraa  ta- 
hu  a  rarahi,  o  tei  maitihia  e  te  etaretia  atoa,  e  ia  haapaohia,  e  ua 
faatoroahia  no  te  reira  toroa.”  B.  F.  104:11. 

Na  vai  te  haapiiraa  tia,  na  te  taata  anei,  e  aore  râ  na 

te  Atua?  Te  tiaturi  nei  matou  i  te  haapiiraa  a  te  Atua, 

— _ — 

Te  Mau  Tavirï  o  te  Basileia. 

Ua  na  ô  maira  raua  i  roto  i  te  api  3  no  ta  raua  buka, 

‘  'Te  mau  (oracles)  parau  a  te  Atua  i  parauhia  nei,  o  te  mau  ta- 
viri  ïa  e  te  mana  o  te  Autahu  ‘araa  Mo  ‘a  ra,  o  tei  horoahia  na  te 
ekalesia  ia  vai  noa  ïa  i  roto  i  te  ekalesia  e  ia  hope  roa  ta  te  Atua 
i  opua  no  ta’na  ra  ohipa.,, 

Ua  huri  râ  raua  i  te  auraa  no  teienei  parau  ( oracles),e 
ua  tahoê  raua  i  te  auraa  no  teienei  parau  ( keys ),  e  te  re- 
ira  parau(o?"actes),ei  faatiaraa  ïa  i  ta  ratou  haapiiraa  ha- 
pe  ra;  area  râ  e  mea  taa  ê  roa  te  auraa  to  te  tahi  i  to 
te  tahi. 

Eaha  te  auraa  o  teienei  parau  ( keys )  taviri? 

“Ei  iriti  uputa  ïa,e  ei  tapao  ïa  no  te  mana,e  te  faatereraa  hau, 
Isaia  22:22;  Apok.  3:7;  9:1;  20:1;  e  no  te  faatupuraa i  te  evanelia 
ma  te  mana.  Mataio  16:19;  Ioane  20:23.  E  Aratai  Bibilia,  api  224. 

Eaha  te  auraa  o  teienei  parau  (oracles)! 

Teie  ïa,  maori  râ  “te  mau  parau  a  te  atua.”  A  hi‘o 
i  te  Aratai  Bibilia  i  te  re‘o  Beretani  i  te  api  91,  e  i  te 
mau  buka  aratai  re‘o  atoa  ra. 

Teihea  te  mau  irava  parau  i  roto  i  te  bibilia  nei,  tei  re- 
ira  taua  parau  ra  e,  [dracles]? 

Tei  roto  ïa  i  te  Ohipa  7:38;  e  i  Roma  3:2:  e  i  Hebera 
5:12;  e  i  1  Fet.  4:11;  e  ua  iritihia  i  reira  o  “te  mau  pa- 

RAU  [ïa]  A  TE  ATUA.” 

Ua  iritihia  anei  te  reira  parau  [oracles]o  te  mau  taviri 
i  roto  te  hoê  vahi  atu  i  te  mau  parau  a  te  Atua? 

Aita,  aita  roa'tu. 

Ua  horoa’tu  anei  Iosepha  i  te  mau  taviri  tei  mauhia  e 
a’na  i  te  mau  aposetolo? 

Aita,  no  te  mea,  aita  e  tia  ia  na  reira  oia,  mai  te  au  i 
te  parau  a  te  Atua,  e  teie  te  taioraa : 

‘  ‘Amene,  e  parau  atu  vau  ia  oe,  e  ore  roa  te  mau  taviri  [keys] 
no  teie  basileia  e  riro  ê  atu  mai  ia  oe  na  i  to  oe  na  faaearaa  i  te 
ao  nei,  oia  atoa  hoi  i  te  ao  a  muri  atu;  teie  râ,e  na  roto  mai  ia  oe 
te  mau  parau  a  te  Atua  [oracles]  i  te  horoahia’tu  na  te  tahi,  oia 
hoi,  na  te  etaretia.  ”  B.  F.  87:2. 

Ua  faaitehia  anei  i  roto  i  te  buka  fafau,e  aore  râ  i  ro- 
to  i  te  parau  tuatapapa  na  Iosepha  (Metua)  ra  e  ua  na 
reira  oia  i  te  horoa’tu  i  te  mau  taviri  i  te  mau  aposetolo? 

Aita,  e  aita  roa’tu  oia  i  na  reira. 

Teihea  te  tahi  irava  parau  i  roto  i  te  R.F.  nei,  o  tei 
tauturu  i  teienei  vahi?  Teie  ïa; 

“Ua  horoahia’tu  hoi  e  au  ia’na  ra  te  mau  taviri  no  te  mau  pa- 
rau  aro  e  te  mau  heheuraa,  o  tei  titirohia,  e  tae  noa’tu  i  te  taime 
e  haapao  atu  ai  au  na  ratou  i  te  hoê  ei  mono  ia’na.  ”  B  F.  27:2. 

E  teie  te  tahi  parau  tauturu; 

“Amene,  amene  e  parau  atu  vau  ia  oe,  e  ta’u  tavini  e  Fereti- 
rika  G.  Wiriama,  a  faaroo  i  te  re‘o  no’na  o  tei  parau  rnaira,  i  te 
parau  a  te  Fatu  ra  i  to  Atua,  e  a  faaroo  mai  na  i  te  parauraa  i 
paranhia  mai  ai  oe  ra,  oia  hoi  ei  tahu'a  rahi  i  roto  i  ta’u  etaretia, 
e  ei  faaa‘o  i  ta’u  tavini  ia  Iosepha  Temita  (Metua),  o  tei  horoa- 
hia’tu  e  au  te  mau  taviri  no  te  basileia,  o  tei  mauhia  e  te  pereti- 
teniraa  no  te  autahu‘araa  rahi  i  te  mau  tau  atoa.  B.  F  80:1. 

E  huru  ê  anei  te  mau  taviri  o  tei  mauhia  e  te  peretite- 
niraa  matamua,i  to  te  mau  taviri  o  tei  mauhia  e  te  mau 
aposetolo? 

E,  oia  mau,  e  huru  ê  to  te  tahi  i  to  te  tahi. 

Eaha  te  huru  o  te  mau  taviri  o  tei  mauhia  e  te  pereti- 
teniraa  matamua? 

Teie  ïa,  oia  hoi  te  mau  taviri  no  te  mau  parau  aro  e 
te  mau  heheuraa  o  tei  mauhia  e  te  peretiteniraa  mata- 
mua  i  te  mau  tau  atoa. 

Eaha  te  huruote  mau  taviri  o  tei  mauhia  e  te  mau  a- 
posetolo? 

Teie  ïa,  maori  râ,  o  te  mau  taviri  i  te  iritiraa  i  te  ma- 
na  no  te  basileia  o  te  Atua  i  nia  i  na  otia  e  maha  no  te 
fenua  nei,  oia  hoi,  te  mau  taviri  tei  faaauhia  i  nia  i 
te  ahuru  ma  PITL  F.  107:40;  e  te  105:7. 

No  te  aha  e  ore  e  tia’i  ia  mau  te  mau  aposetolo  i  te 
mau  taviri  no  te  mau  parau  aro,  e  te  heheuraa? 

No  te  mea,  i  raro  a'e  ratou  ite  faatereraa  o  te  pereti- 
teniraa  matamua,  o  tei  mau  noâ  i  te  reira  mau  taviri. 

A  hi‘o  na  i  te  B.  F.  104:12. 

— @ — 

Te  Peretïteniraa  Matamua, 

Eaha  te  huru  i  te  maitiraa  i  te  peretiteniraa  matamua? 

“Te  peretiteni  no  te  etaretia,o  te  peretiteni  atoa  ïa  no  te  apoo- 
raa,  ua  haapaohia  oia  na  roto  i  te  parau  heheuraa ,  e  ua  fariihia, 
i  roto  i  ta’na  raveraa  ohipa,  e  te  re‘o  no  te  etaretia.”  B.  F.  99:6. 

E  teie  te  tahi  parau  tauturu; 

“No  te  autahu  araa  a  Melehzedeka,  e  toru  ïa  peretiteniraa  ta- 
hua  rarahi,  o  tei  maitihia  e  te  etaretia  atoa,  e  ia  haapaohia ,  e 
ua  faatoroahia  no  te  reira  toroa.  ”  B.  F.  104:11. 

Eaha  tei  tupu  na  mua’  'e  i  teienei  maitiraa? 

Teie  ïa,  maori  râ  te  haapao-raa-hia  te  hoê  e  te  Atua, 
na  roto  i  te  parau  heheuraa,  o  mua  ïa. 

E  te  piti  ra,  eaha  ïa? 

Oia  te  farii-raa-hia  ia’na  i  ta’na  raveraa  ohipa,e  te  re‘o 
no  te  etareiia,  oia  hoi,  na  roto  i  te  afairaa  rima. 

E  te  toru  ra,  eaha  ïa? 

Oia  te  faatoroa-raa-hia  ia’na  no  te  reira  toroa,  oia  hoi 
no  te  toroa  peretiteni  no  te  autahiFaraa  rahi,  oia  te  pe- 
retiteni  atoa  no  te  Etaretia  taatoa. 

Eaha  te  tahi  irava  parau  o  tei  tauturu  i  teienei  vahi? 

“Te  horoaTu  nei  au  ia  outou  i  teienei  mau  toroa  i  nia  nei,  e  te 
mau  taviri  no  te  reira,  ei  mau  tauturu,  e  ei  faatereraa  hau,  no  te 
ohipa  a  te  mau  orometua,  e  ei  haamo ‘araa  i  to’u  ra  feia  mo  a,  e 
e  faaueraa  ta’u  e  horoa’tu  ia  outou  nei,  ia  faai  outou  i  teie  atoa 
nei  mau  toroa,  e  ia  faatiahia  e  outou  te  mau  i  oa  t  /u  i  faaite  atu 
na,  e  aore  hoi  i  faatiahia  ra,  o  te  reira  ïa,  ia  tae  i  ta'u  ra 
apooraa  rahi.”  B.  F.  107:46. 

Eaha  te  mea  tei  faaite-papu-hia  na  roto  i  taua  irava  ra? 

Te  faaite  papu  mai  nei  teienei  irava  parau  i  nia  nei, 
ua  haapaohia  teienei  mau  taata  toroa  e  te  Atua,o  mua  ïa, 

e  i  muri  a'e  i  te  reira,  ua  faatia  te  apooraa  rahi  i  taua 
mau  i'oa  ra,  na  roto  i  te  afairaa  rima,  mai  te  reira  atoa 
te  huru  o  te  maitiraa  “e  te  etaretia”  i  teienei  toroa  pe- 
retiteniraa  matamua. 

E  rna'na  anei  to  te  mau  tahu'a  rarahi  ia  faatoroa  te 
paretiteni  no  te  Etaretia? 

E,  oia  mau  roa  ïa,  mai  te  au  i  te  ture,  teie  te  taioraa; 

“la  haapao  te  tahu‘a  rahi  e  te  peretibutero  i  te  mau  mea  no  te 
pae  varua,  mai  te  au  i  te  mau  faufaa  e  te  mau  faaueraa  a  te  etar- 
etia,  e  tia  noâ  hoi  ïa  ratou  ia  faatere  i  teie  atoa  nei  mau  ohipa  a 
te  etaretia  ia  ore  ia  tae  mai  te  feiai  hau  atu  i  te  mana.  ”B.F.  104:7. 

Na  vai  i  faatoroa  ia  losepha  (Metua)  ei  peretiteni  no 
te  Etaretia  taatoa? 


Ua  faatoroahia  oia  e  te  hoê  mau  tahu'a  rarahi,  ei  pe- 
retiteni  i  nia  i  te  autahu'araa  rahi,mai  te  au  i  te  taioraa 
1  ta’na  ihora  parau  tuatapapa  i  neneihia  i  roto  i  te  vea  no 
te  Mau  Taime  e  te  Mau  Tau,  buka  5  e  te  api  624,  e  teie 
taua  taioraa  ra. 

“i  te  mahana  26  [no  Eperera  1832,]  ua  tiaoro  vau  i  te  hoê  a- 
pooraa  o  te  etaretia  taatoa,  e  ua  faatia  ratou  ia’u  ei  peretiteni  no 
te  autahu  ‘araa  rahi,  mai  te  au  i  te  hoê  faatoroaraa,  na  mua  ïa,  i 
te  hoê  apooraa  o  te  rnau  tahu‘a  rarahi,  e  te  mau  peretibutero,  e 
te  mau  rnelo  hoi,  i  roto  i  te  oire  ra  o  Amahereta,  (Amherst),  i  te 
tufaa  fenua  ra  i  Ohaio,  i  te  rnahana  25  no  lanuare  [1832.]” 

Na  vai  i  faatoroa  ia  Iosepha  (Tamaiti)? 

Ua  faatoroahia  oia  ei  peretiteni  no  te  autahu'araa  ra- 
hi  i  raro  a‘e  i  te  rima  no  te  tahi  tahu‘a  rahi,  o  Wiriamu 
Mareko  te  i‘oa,e  na  aposetolo  ra  o  Zena  H.  Gurule(Met- 
ua,)  e  o  Samuela  Powers,  e  o  Wiriamu  W.  Blair. 

Na  vai  i  faatoroa  ia  Birikama  Youne  ei  peretiteni  o 
to'na  etaretia? 

Tei  ia  ratou  iho  te  pahonoraa,  oia  hoi,  na  roto  mai  i 
te  hoê  rata  i  papaihia  e  F.  D.  Ritedi,  oia  te  papai  parau 
i  te  parau  tuatapapa  o  te  etaretia  a  Birikama  Youne. 

E  teie  taua  parau  ra; 


Roto  Miti,  Utaha,  7  no  Mati  1898. 

Na  Iehu  B.  Clark,  Eula,  Alabama. 

E  tau  here:— . . I  roto  i  te  Etaretia  no  Iesu  Mesia  no  te 

Feia  Mo‘a  no  te  Mau  Mahana  Hopea  Nei,  aore  roa  te  hoê  taata 
i  faatoroahia  ei  peretiteni  no  te  Etaretia.  I  te  matamua,  ua 
tono  mai  te  Atua  ia  Petero,  o  lakobo,  e  o  loane,  e  ua  faatoroa 
ratou  ia  Iosepha  Temita  (Metua, )  ei  aposetolo,  e  ua  faaitehia  mai 
oia  i  te  faatiaraa  e  i  te  paturaa  hoi  i  te  Etaretia  i  teienei  tau. 

Ia  reva’tu  te  Peropheta  e  te  Aposetolo  Iosepha  Temita,  na  roto 
atu  ia  matou,  ua  riro  ïa  ia  Birikama  Youne  i  te  peretiteniraa  i  nia 
i  te  Etaretia,  no  te  mea  e,  te  peretiteni  oia  no  te  pupu  tino  ahuru 
ma  piti  i  reira  ra,  e  no  te  mea  hoi  e,  te  toroa  aposetoloraa  ra,  e 
hau  ïa  i  te  teitei  i  te  mau  toroa  atoa  i  iteahia  i  roto  i  te  Etaretia 
a  te  Mesia.  Mai  te  reira  atoa  te  huru,  ia  pohe  te  Peropheta  e  te 
Aposetolo  o  Birikama  Youne,  ua  riro  ïa  ia  Ioane  Tela  i  te  pereti- 
teniraa  no  te  Etaretia,  no  te  mea  e,  te  peretiteni  oia  no  te  pupu 
tino  ahuru  ma  piti  i  reira  ra.  Na  reira  atoa  hoi  i  to’na  revaraa 
atu,  ua  riro  ïa  ia  Virifora  Vudurufa  i  te  peretiteniraa,  no  te  mea 
e,  te  peretiteni  oia  no  te  pupu  tino  ahuru  ma  piti  i  reira  ra. 

Aore  Iosepha  Temita,  e  o  Birikama  Youne,  e  o  Ioane  Tela,  e  o 
Virifora  Vudurufa  i  faatoroahia  ei  peretiteni  no  te  Etaretia; 
aore  ïa  mai  te  au  i  te  haapaoraa  o  te  Etaretia  ia  faatoroa  te  mau 
peretiteni  no  'te  Etaretia,  no  te  mea,  aore  te  reira  huru  haapao 
raa  no  te  Autahu  ‘araa  i  iteahia  i  roto  i  te  Etaretia.  Ia  reva’tura 
te  Faaora,  ua  rave  Petero,  te  Aposetolo  Peretiteniraa  i  te  faate- 
reraa,  mai  te  au  i  to?na  toroa,  e  ua  riro  lakobo  raua  Ioane,  na 
Faaa‘o  no’na;  e  no  reira  te  mana‘o,  e  mau  pou  ratou  i  roto  i  te 
Etaretia,  mai  tei  te  Etaretia  parau  mau  i  teienei  â. 

E  mea  faatorohia  te  mau  toroa  i  roto  i  te  Etaretia,  area  râ,  te 
mau  toroa  tura  e  te  rave  ohipa,  e  mea  tuu-noâ-hia  ïa  na  roto  i  te 
parau-raa-hia,  e  aore  râ,  na  roto  i  te  haapao-raa-hia  ra . . 

Na  F.  D.  Richards.  (Ritedi. ) 

Teihea  ra  te  mea  tia  i  teienei  tau  vahi  e  piti  nei,oia  hoi 
i  te  faatoroaraa’tu  ia  Iosepha  (Metua,)  e  ia  Iosepha  (Ta- 
maiti)  hoi  i  raro  a‘e  i  te  rima  no  te  tahi  tahiFa  rahi,  e 
aore  râ,  i  te  faatoroa-ore-raa-hia  o  Birikama  Youne  ma? 

Teie  ïa,  maori  râ  o  te  faatoroahia  o  losepha  (Metua,) 
e  o  Iosepha  (Tamaiti)  hoi,  no  te  mea  ua  au  ïa  i  te  ture  a 
te  Atua  o  tei  na  ô  mai  e,  “No  te  autahu‘araa  a  Melehi- 
zedeka,  e  toru  ïa  peretiteniraa  tahu‘a  rarahi,  o  tei  maiti 
hia  e  te  etaretia  atoa,  e  ia  haapaohia,  e  ua  Jaatoroahia, 
no  te  reira  toroa.  B.  F.  104:11. 

E  teie  te  tahi  irava  parau  o  tei  faaite  mai  e,  e  mea 
faatoroahia  teienei  toroa  o  te  mau  peretiteniraa. 

“Ia  faatoroahia  tc  peretiteni  no  te  autahuaraa  rahi  (aore  ïa  te 
peretibutero  peretiteniraa, )  te  epititopo,  te  faaa‘o  teitei,  e  te  ta- 
hu‘a  rahi  na  roto  i  te  faaueraa  a  te  apooraa  teitei,  aore  ïa  na  te 
apooraa  rahi.M  B.  F.  17:17. 

Ua  na  ô  maira  raua  i  te  api  4  o  ta  raua  buka  “Ia  faa- 
toroahia  te  peretiteniraa  e  te  feia  e  mana  to  ratou  e  tiah, 
oia  hoi  e  te  mau  aposetolo.”  E  no  reira  ua  riro  ta  ratou 
parau  ei  patoi  atu  te  tahi  i  ta  te  tahi. 

Te  apooraa  i  te  8  no  Atete  184-4-. 

Eaha,  e  peapea  anei  matou  i  te  titauraa  a  Sidine  Rit- 
tidoni  ratou  o  Wiriamu  Temita  e  o  Iakobo  Tarage  e  te 
vetahi  atu  â  ei  faatere  no  te  Etaretia? 

Aita  matou  e  peapea  i  te  reira/  no  te  mea  e,  aita  roa 
ratou  i  faatere  i  te  Etaretia  i  Faaapihia  ra. 

Eaha  te  huru  o  ta  ratou  titauraa  i  taua  mahana  ra? 

Ua  titau  o  Sidine  Ritidoni  raua  o  Wiriamu  Temita  ia 
riro  ei  tiai  noa  no  te  Etaretia,  no  te  mea,  ua  papu  mai- 
tai  roa  ïa  ratou  atoa,  e  tei  â  Iosepha  (tamaiti)  te  faate- 
reraa  i  te  Etaretia,  ia  taeâ  to'na  matahiti  e  au  â  i  taua 
toroa  ra. 

Eaha  te  huru  o  te  mana‘o  o  te  mau  taata  i  te  maitiraa 
i  te  mau  aposetolo  ei  aratai  i  te  Etaretia  i  taua  taime  ra? 

Ua  maiti  ratou  i  te  mau  aposetolo  ei  aratai  i  te  Etar- 
etia  mai  te  au  i  to  ratou  iho  toroa,  oia  hoi  mai  te  au  i  te 
toroa  aposetolo;  e  ere  râ  ratou  i  maitihia  ei  peretiteni- 
raa  matamua. 

Ua  mamu  noa  anei  te  mau  taata  no  to  Iosepha  (tamai- 
ti)  faataa-raa-hia  i  taua  apooraa  i  te  8  no  Atete  ra? 

Aita  roa  ratou  i  mamu  i  taua  vahi  ra,  mai  te  au  i  te 
hoê  parau  tei  neneihia  i  roto  i  te  hoê  nuu  pepa  o  te  ao 
nei,ite  10  no  Tiurai  1844  i  te  oire  ra  o  St.  Louis  Misouri, 
e  te  “St.  Louis  Transcript,,,  te  i‘oa  o  taua  vea  ra. 

Teie  taua  parau  ra; 

Tei  rotopu  i  te  taata  nei,  te  mau  huru  feruriraa  e  rave  rahi  na 
nia  i  te  monoraa  no  te  taata  haavare  ra  o  Io  (Iosepha)  Temita. 
Tei  parauhia  e  te  tahi  mau  taata,  e  tei  mana‘ohia,  e  tei  ia  ratou 
te  ite,  i  ta'na  tamaiti  matahiapo,  o  tei  tae  i  te  12  i  te  matahiti, 
to’na  ïa  mono,e  te  aratai  api,e  tei  vaiihohia  i  muri  i  te  peropheta 
i  reva’tu,  te  hoê  heheuraa  mai  te  reira  te  huru.,, 

E  teie  te  tahi  parau  faaite  papu  roa,  tei  roto  i  te  hoê 
rata  i  papaihia’tu  e  lakobo  Belekeli  (James  Blakeslee)  ia 
lakoba  Tuate  (Jacob  Scott)  i  te  16  no  Atete.  1844. 

“E  teienei,  ahiri  ua  faaite-papu-hia  vau.  uahinaarote  tahi  pae 
o  te  mau  melo  no  te  etaretia  i  Navu  o  Setephano  Marakama  ei  u- 
poo  no  ratou.  e  te  tahi  pae  ua  hinaaro  ia  Sidine  Ritidoni,  e  te  ta- 
hi  pae  ua  hinaaro  ia  Peretiteni  Mareko,  e  te  tahi  pae  ia  Iosepha 
(tamaiti,)e  te  tahi  pae  ia  B.  Youne,  e  te  tahi  pae  ia  P.P.Paraita, 
e  ia  manuia  ta  ratou  atoa  i  hinaaro  ra,  e  ite  vave  tatou  i  te  mau 
etaretia  no  te  Feia  Mo‘a  no  te  Mau  Mahana  Hopea  Nei,  e  rave 
rahi.,, 

E  teienei,  te  papu  nei  tatou  e,  ua  tuu-mau-hia  te  i'oa 
o  Iosepha  (tamaiti)  i  mua  i  te  aro  no  te  apooraa  i  te  8  no 
Atete,  e  no  to’na  ra  api  roa,  ua  maiti  taua  apooraa  ra  i 
te  pupu  tino  ahuru  ma  piti  ei  aratai  i  te  Etaretia  mai  te 
au  i  te  toroa  aposetolo,  e  tae  noa’tu  i  te  tau  no  losepha 
(tamaiti)  i  te  matahiti  e  au  â  i  taua  toroa  ra. 

— • — 

Ua  faataahia  e  ua  haamaitai-atoa-hia  o 
losepha  (tamaiti)  e  to’na  metua  eï 

mono  no’na. 

Teie  te  parau  faaite  a  Iosepha  (tamaiti). 

“Ua  tuu  maira  to’u  metua  i  nia  ia’u  to’na  haamaitairaa  e  te 
tuuraa  rima,  ia  vai  ïa  i  ni*a  ia’u  i  ta’na  tamaiti  i  to’na  mono;  ua 
na  reira  oia  mai  te  faahiti  i  te  parau  “faatahinu”  ei  haamaitai- 
raa  ia’u,  ua  tuu  mai  oia  te  haapapu  i  te  mau  mea  atoa  o  te  tia  ia 
’na  ia  horoa  na  roto  i  te  pae  fetii  ia’u  i  ta’na  tamaiti.  Ua  na  re- 
ira  oia  i  roto  i  te  f are  tapearaa  i  Liberty,  i  Misouri ;  e  ua  na  reira 
faahou  oia  i  Navu,  e  mea  huru  maoro  i  mua’tu  i  to’na  poheraa, 
ia  oti  au  i  te  bapetitohia  i  roto  i  te  fare  araea  e  i  mua  i  te  mau  ite 
o  Iakobo  Upoououo  te  hoê.  Ua  tuu  faahou  oia  i  to’na  rima  i  nia 
iho  ia’u  e  ua  haamaitai  faahou  ia’u  mai  te  huru  e  to’na  haamai- 
tairaa  ia’u  i  te  matamua  ra,  i  mua  iti  iho  i  to’na  faarueraa  i  Navu 
a  reva’tu  ai  i  Carateti,  i  te  piha  i  apatoerau  no  te  aorai,  e  e  rave 
rahi  te  taata  i  ite  mai.  E  parauhia  anei  te  reira  ei  faatahinuraa 
ore  noa’tu,  ua  riro  râ  ei  faataaraa  ia’u  na  roto  i  te  haamaita-iraa, 
e  ua  na  reirahia  i  to’u  nei  hi'oraa.” 

E  teie  ta  Iakobo  Upoououo  i  faaite  mai; 

“Ua  ite  au  i  te  hoê  apooraa  o  tei  faatupuhia  i  te  tau  toetoe  i  te 
matahiti  1843,  i  Navu,  Uinoise,  i  mua’tu  i  te  taparahi-raa-hia  o 
Iosepha  Temita,  ei  reira  te  faataa-raa-hia  e  a’na  i  to’na  mono,  e 
ua  maitihia  ta’na  tamaiti  o  Iosepha  ei  mono  no’na.  0  Iosepha 
Temita  te  auvaha  parau,  o  tei  putuputu  mai,  o  Iosepha,  e  o  Hai- 
ramu  Temita,  e  o  Ioane  Tela,  e  te  tahi  iho  â  ma?u  taata,  o  tei  pa- 
raparau  atoa  mai  i  taua  putuputuraa  ra. 

I  te  reira  apooraa  te  maiti-raa-hia  o  Iosepha  (tamaiti)  e  to’na 
metua  e  Iosepha  Temita  ei  mono  no’na.  Ua  faatoroahia  oia  e  ua 
faatahinuhia  i  roto  i  taua  apooraa  ra,  na  te  patereareha  na  Hai- 
ramu  Temita  i  faatahinu  ia’na,  e  na  to’na  metua  o  Iosepha  i  haa- 
maitai  e  i  faatoroa  ia’na,  e  na  Nuela  K.  Uitine  i  ninii  i  te  hinu  i 
nia  iho  i  to’na  upoo,  e  ua  faataahia  oia  i  reira,  ei  mono  i  te  toroa 
no  to’na  metua.” 

Teie  te  parau  a  Iosepha  (tamaiti)  i  mua  i  te  aro  o  te 
haavaraa  o  tei  haavahia’i  i  te  parau  no  te  tiaraa  hiero, 
tei  neneihia  i  te  api  79  e  te  irava  162  o  te  mau  minute. 

“Aita,  aitâ  vau  i  parau  atu  e  ua  faatoroahia  vau  e  to*u  metua; 
aita  vau  i  parau  i  taua  parau  ra.  Aita  vau  i  faatoroahia  e  to’u 
metua  ei  mono  no’na;  mai  te  au  i  to’u  ite  i  te  parau  ra  faatoroa, 
aita  vau  i  faatoroahia.,> 

Ua  vaiiho  raua  i  rapae  i  ta  raua  buka  i  te  toea  no  teie 
nei  irava  parau,  e  teie  ïa; 

“Ua  haamaitaihia  vau  e  a’na,e  ua  faataa-atoa-hia,  mai  te  huru 
maiti-raa-hia,  e  te  parau  faatoroa,  aore  ïa  e  au  maori  râ  i  te  faa- 
taaraa ana‘e  ra,e  ua  faaitehia,e  ua  faataa  oia  ia’u  ei  mono  no’na.” 

Ehia  auraa  no  teienei  parau  Jaatoroa? 

E  maha  ïa  auraa  no  taua  parau  ra,  oia  hoi, 

1.  Ia  faanehenehe;  ia  faatitiaifaro;  ia  faatia. 

2.  Ia  faaafarohia,  aore  ïa,  ia  haamauhia  e  te  haapaoraa, 
aore  ïa  e  te  ture;  ia  haamata. 

3.  Ia  faataa  i  te  hoê  toroa;  e  ia  haapao  i  te  hoê. 

4.  Ia  haamana  i  te  hoê  toroa  i  roto  i  te  etaretia. 

Ua  haamanahia  anei  Iosepha  (tamaiti)  e  to'na  metua? 

Aita,  ua  faataahia  ra  râ  oia  e  to’na  metua  ei  mono 
no’na. 

E  teie  te  tahi  parau  faaite  no  taua  faataaraa  ra,  oia 
hoi,  te  parau  a  Ioane  H.  Kata,tei  neneihia  i  roto  i  te  bu- 
ka  no  te  mau  minute  no  te  haavaraa  i  te  parau  no  te  tia 
raa  hiero,  i  na  api  180,  181,  mai  teie  i  raro  nei. 

“Ua  tae  atura  vau  i  te  hoê  amuiraa  i  roto  i  te  oire  ra  o  Navu, 
i  te  tufaa  fenua  ra  o  Ilinoise,  e  i  reira  ua  parauhia,  aore  ïa,  ua 
ravehia  te  hoê  mea  na  nia  i  te  mono  no  Iosepha  Temita  (metua) . 
Tei  te  tamaru,  i  te  pae  i  apatoerau  no  te  hiero,  e  ua  parahi  Iose- 
pha  Temita  (metua)  i  nia  i  te  tahua  teitei  o  roto.  Aita  vau  i  pa- 
pu  maitai  i  te  taime,  i  mua  iti  a  e  râ  ïa  i  to’na  taparahi-raa-hia. 

. Ua  tae  mai  Iosepha  Temita  (metua)  i  nia  i  te  tahua  teitei 

o  roto  ra,  mai  te  aratai  atoa  mai  i  ta’na  tamaiti  ia  Iosepha,  e  ua 
haaparahi  ratou  ia’na  i  te  pae  atau  no  te  peropheta,  e  ua  tia  Io- 
sepha(metua)i  nia,  e  ua  haamata  oia  i  te  a‘o  atu  e  i  te  parau  atu 
i  te  mau  taata  i  te  na  ôraa’tu  e,  Ua  ui  mai  te  tahi  e,  ia  taparahi- 
hia  aore  ïa  ia  pohe  Iosepha  Temita  [metua],  o  vai  te  mono  ia’na? 
e  ua  fariu  oia  i  te  na  ôraa’tu,  mai  te  fatoro  atu  i  to’na  rima  i  nia 

i  ta’na  tamaiti,  ‘Tera  te  mono.’ . Ua  na  ô  mai  to’u  metua  hoovai 

ia’u  i  reira,  ‘E  ite  tauâ  i  te  faatupuraa  i  te  reira,  arau  a‘e,  ’ 

E  e  manao  hoi  to  te  melo  taatoa  no  te  Etaretia  mai  te  reira  te 
huru,  e  ua  manao  ratou  mai  reira’tu,  ia  taeahia  to  Iosepha  ma- 
tahiti  e  au  ai  ia’na  ia  aratai  i  te  Etaretia,  e  e  riro  hoi  oia  ei  upoo 
no  te  reira. 

E  rave  rahi  te  taata  o  tei  tiaturi  i  taua  parau  ra,  e  ua  haapii 
atoa  mai  te  Peretiteni  Youne  o’na  iho  i  taua  parau  ra  i  muri  mai 
i  to’na  taeraa  mai  i  roto  i  te  Peho.  Mai  te  reira  te  huru  o  te 


TE  MONORAA  MAU 


10 


faaroo  no  te  hanere  e  te  tausani.” 

Atira  noa'tu,  te  ite  papu  nei  tatou  e,  ua  faataahia,  e 
ua  haamaitai-atoa-hia  o  Iosepha  (tamaiti)  e  torna  metua 
ei  mono  no’na,  e  e  parauhia  te  reira  ei  faatoroaraa  ore 
noa’tu,  ua  riro  râ  ïa  ei  faataaraa  na  roto  i  te  haamaitai 
raa. 

E  au  maitai  anei  teienei  raveraa  i  te  parau  tei  papai- 
hia  i  roto  i  te  B.  F.? 

E,  oia  mau  roa  ïa,  ia  monohia  losepha  (metua)  i  ta’na 
tamaiti,i  au  maitai  ïa  i  te  parau  i  roto  i  teienei  pene  107 
e  te  irava  18,  e  te  tahi  atu  â  mau  irava  tauturu. 

“E  tsienei,  te  parau  atu  nei  au  ia  outou,  no  te  parau  i  te  fare 
amuraa  maa,  o  tei  faauehia  e  au  e  patu  outou,  no  te  amuraa  maa 
no  te  mau  taata  eê  ra.  Ia  patuhia  te  reira  mai  to’u  ra  i‘oa,  e  ia 
topahia  to'u  nei  i‘oa  i  nia  iho  ite  reira,e  ei  parahiraa  atoa  to  ta’u 
tavini  to  Iosepha  e  to’na  atoa  ra  utuafare  i  reira,i  tera  ui  e  i  tera 
ui;  ua  tuu  hoi  au  i  teienei  faatahinuraa  i  nia  i  to’na  upoo,  ia  tuu 
atoa-hia  ta’na  haamaitairad  i  nia  i  te  upoo  o  to’na  ra  huani  i  mu- 
ri  mai  ia’na;  e  mai  ta’u  i  parau  ia  Aberahama,  no  te  mau  nunaa 
o  te  ao  nei,  oia  atoa  ta’u  e  parau  i  ta’u  tavini  ia  Iosepha,i  roto  ia 
oe,  e  i  to  oe  ra  huaai ,  e  haamaitaihia’i  te  mau  nunaa  o  te  ao  nei. 

Eaha  taua  haamaitairaa  ra  o  tei  tuuhia  i  nia  i  te  u- 
poo  o  te  huaai  no  Iosepha? 

Teie  ïa,  oia  hoi  te  haamaitairaa  no  Iosepha  (metua) 
tei  tuuhia  i  nia  i  to’na  upoo,  e  to’na  metua  te  patereare- 
ha,  i  te  19  no  Febuare,  1834,  i  neneihia  i  roto  i  te  vea  o 
te  Mau  Taime  e  te  Mau  Tau,  i  te  buka  6  e  na  api  994,  e 
995.  Ua  na  ô  maira  Iosepha  (metua)  i  roto  i  ta’na  parau 
tuatapapa, 

‘  ‘I  reira  ua  tuu  to’u  metua  Icsepha  i  to’na  rima  i  nia  iho  i  to’u  u- 
poo,  i  te  na  ôraa  e,  Tosepha,  te  tuu  nei  au  i  to’u  nei  rima  i  nia  i 
to  oe  upoo,  e  te  tuu  atoa’tu  nei  au  i  te  mau  haamaitairaa  a  to  oe 
ra  mau  tupuna  i  nia  ia  oe,  ia  tia  ia  oe  ia  mau  i  te  mau  taviri  no 
te  mau  parau  aro  no  te  basileia  o  te  ao  ra,  e  tae  noa’tu  i  te  tae- 
raa  mai  o  te  Fatu;  amene.” 

E  te  na  ô  mai  nei  te  parau  i  roto  i  te  Buka  Fafau  e, 

‘  Ta  tuu-atoa-hia  ta’na  haamaitairaa  i  nia  i  te  upoo  o  to 
’na  ra  huaai  i  muri  mai  ia’na.” 

Na  vai  e  mau  i  te  mau  taviri  no  te  mau  parau  aro  o 
te  basileia  o  te  ao  ra? 

Teie  ïa,  maori  râ  na  te  peretiteni-raa  matamua,  oia 
hoi  te  peropheta  no  te  Etaretia.  A  hi'o  i  te  B.F.  27:2. 

Tei  te  huaai  no  Iosepha  (metua)  to’na  mono  mau. 

E  ore  te  Etaretia  a  te  Atua  e  mou 

i  te  tau  hopea. 

Ua  faatiahia  te  Etaretiaa  Iesu  Mesia  no  te  Feia  Mo‘a 
no  te  Mau  Mahana  Hopea  Nei,  i  te  6  no  Eperera,  1830. 
0  taua  etaretia  nei,  o  te  basileia  ïa  ta  Daniela  i  tohu 
maira:  Dan.  2:44. 

‘  ‘Ia  tae  i  te  anotau  o  taua  mau  arii  ra,  e  faatupu  ai  te  Atua  o 
te  ra‘i  ra  i  te  hoê  basileia,  o  te  ore  roa  ïa  e  mou,  e  ore  hoi  e  riro 
ia  vetahi  ê;  e  hope  roa  hoi  taua  mau  basileia  ra  i  te  parari  e  e 
pau,  e  vai  tera  e  a  muri  noa’tu.” 

Ua  riro  anei  taua  basileia  ra  ia  vetahi  ê?  e  aore  râ  ua 
mou  anei  ? 

Aita  taua  etaretia  ra  i  riro  ia  vetahi  ê,  aore  hoi  i  mou : 
te  vai  ra,  e  te  vai  nei,  e  te  vai  nei  â  taua  etaretia  nei. 

Eaha  te  huru  o  te  Etaretia  i  muri  a‘e  i  te  poheraa  o 
losepha  raua  o  Hairamu  ? 

E  rrïea  faaruehia  ïaito'na  huru-etaretia-raa  e  te  Atu- 
a,  mai  te  au  i  te  parau  i  roto  i  te  Buka  Fafau  nei;  teie 
te  taioraa; 

“Te  faaue  atu  nei  râ  vau  ia  outou  atoa,  e  ta’u  feia  moa,  ia  ha- 
mani  outou  i  te  hoê  fare  no’u;  e  te  horoa’tu  nei  au  ia  outou  i  te 
hoê  taime  e  navai  ei  faatiaraa  i  ta’u  fare,  e  i  roto  i  te  reira  taime 
e  faatia’tu  ai  au  i  ta  outou  ra  mau  bapetitoraa.  E  inaha,  i  te  ho- 
pea  mai  no  te  reira  tairne  i  faataahia  e  ore  ta  outou  mau  bapeti- 
toraa  no  to  outou  mau  taata  i  pohe  ra  e  faariihia  e  au;  e  ia  ore 
outou  ia  rave  i  teienei  mau  mea  ia  hope  te  taime  i  faataahia,  e 
faaruehia  ôutou  i  to  outou  huru-etaretia-raa  e  to  outou  atoa  feia 
i  pohe  ra,  te  na  reira  maira  te  Fatu  to  outou  ra  Atua.  No  te 
mea,  oia  mau  te  parau  atu  nei  au  ia  outou,  e  ia  noaa  ia  outou  te 
maa  taime  navai  maite  ei  faatiaraa  i  tau  fare,  ”  B.  F.  107:10,11. 

Aore  anei  te  Atua  i  opua  ia  faatupu  i  ta’na  i  parau  ? 

E,  oia  mau  roa;  ahiri  te  Atua  aore  i  opua  ia  faatupu  i 
ta'na  i  parau  maira,  eaha  te  faufaa  i  ta  te  AJ:ua  parau  ? 

Ua  parari  anei,  e  aora  râ  ua  mou  anei  te  Etaretia  i 
taua  taime  ra  ? 

Aita  roa’tu,  e  mea  faaruehia  râ  ïa  i  to’na  liuru-e- 
taretia-raa . 

Eaha  te  auraa  o  teienei  parau  o  te  huru-etaretia-rra? 

Teie  ïa,  maori  râ  mai  te  nïau  pupu  o  te  autahu‘araa 
i  haamauhia  i  roto  i  te  Etaretia,  oia  hoi  mai  te  pupu  pe- 
retiteniraa  matamua,  e  te  pupu  aposetolo,  te  hitu  ahuru, 
te  tahika  rarahi,  te  peretibutero,  te  patereareha,  te  ta- 

hu‘a?  te  haapii  e  te  cliatono. 

Ua  taa  ê  roa  ratou  i  muri  a‘e  i  te  poheraa  no  Icsepha 
raua  Hairamu,  e  no  reira  ua  faaruehia  ratou  e  te  Atua, 
i  to  ratou  huru-etaretia-raa. 

Ua  oti  anei  taua  fare  ra  ta  te  Atua  i  faaue  mai  ia  ra- 
tou  ia  patu  ? 

Aita,  aita,mai  te  au  i  te  parau  a  te  hoê  mau  ite,  e  teic 
i  raro  nei,  te  hoê  parau  na  Birikama  Youne,tei  neneihia 
i  roto  i  ta  ratou  Buka  Haaputuraa  Parau,  i  te  buka  18, 
e  te  api  304. 


“Ua  faaite  mai  Iosepha  (metua)  i  te  vahi  no  te  tufaa  hieroi  te 
mataeinaa  o  Iaketoni  i  Misouri,  e  ua  faaite  atu  oia  i  te  poro  o  te 
‘  hiero  o  te  vai  i  te  pae  i  S.E.,i  te  matahiti  1831;  e  ua  tuu  atoa  oia 
i  te  ofai  tihi  no  te  hoê  hiero  i  te  oire  ra  o  Fara  Ueta  (Far  West)i 
te  Mataeinaa  Caladuela  i  Misouri.  Aita  teienei  tau  hiero  i  hama- 
nihia.  Ua  patu  matou  i  te  hoê  i  Navu.  E  tia  ia’u  i  te  faaite  atu 
i  te  vetahi  tei  mua  i  to’u  nei  aro,  o  tei  parahi  i  reira  i  te  haama- 
ni-raa-hia,  e  o  tei  ite  atoa  i  te  pae  tei  oti,  e  o  tei  ravehia.  Oia 
mau  ïa,  ua  vaiiho  matou  te  hoê  mau  taeae  i  reira  mai  te  faaite  a- 
tu  ia  ratou  ia  faaotihia,  e  ua  fatata  ratou  i  te  faaotiraa  na  mua  i 
to’na  pauraa  i  te  auahi;  aore  râ  te  feia  mo ‘a  i  maitai  i  te  reira.  ” 


E  teie  te  tahi  parau  faaite,  oia  hoi  te  parau  a  Icsepha 
(tamaiti.) 

“Ua  ite  au  i  te  ohipa  tei  ravehia  no  nia  i  te  hiero  i  taua  vahi 
ra,  mai  te  haamataraa  mai  â  e  tae  noa  mai  i  te  pauraa  o  taua  fa- 
re  ra  i  te  auahi  i  te  matahiti  1848.  Aita  roa  ïa  i  faaotihia  Ua 
nehenehe  te  mau  piha  i  raro  roa,  e  ua  oti  te  farii  pape  bapetito- 
raa.  Ua  oti  atoa  te  piha  rahi  no  te  tahua  matamua  e  navai  te 
mau  putuputuraa  i  ravehia  i  reira.  Ua  oti  te  e‘a  i  te  pae  i  apa- 
toa.  Aita  te  piha  rahi  i  te  piti  o  te  tahua  e  te  e‘a  i  te  pae  i  apa- 
toerau  i  oti,  e  aita  atu  e  vahi  i  oti,  maori  râ  o  tei  faaitehia  i  nia 
nei. 


E  ua  faaite  atoa  mai  Aritana  Temita  mai  ta  Iosepha 
i  faaite  mai  te  huru. 

E  mana'o  anei  to  te  etaretia  i  te  tau  no  Iosepha  (me- 
tua),  e  mea  tia  roa  ia  faaoti  roa  i  taua  fare  ra  ? 

E,  oia  mau  ïa,  mai  te  reira  te  huru  o  te  mana‘o  o  te 
etaretia  i  taua  tau  ra.  E  teie  te  hoê  parau  tei  neneihia 
i  roto  i  te  vea  no  Te  Mau  Taime  e  Te  Mau  Tau,  buka  3, 
e  te  api  939,  i  te  matahiti  1842. 

“0  te  parau  a  te  Fatu,  teie  ïa,  ‘A  hamani  i  ta’u  fare,  ’  e  i  raro 
a‘e  tatou  i  te  faahaparaa  a  Iehova  teitei,  e  tae  noa’tu  i  te  faatu- 
pu-roa-raa  o  taua  faaueraa  ra;  e  mai  te  mea  e,ia  ore  ia  oti  ai  i  te 
taime  e  au  ai,  e  farii  faahou  â  tatou  i  te  hoê  â  faahaparaa  mai  ta 
tatou  i  farii  i  te  matamua  i  roto  i  te  tufaa  fenua  i  Misouri.” 

E  teie  te  tahi  tufaa  parau  tei  neneihia  i  roto  i  taua  vea 
ra  i  te  api  937 : 

‘  ‘Mai  te  mea  te  vai  nei  te  hoê  feruriraa  tei  hau  i  to  te  tahi  i  ro- 
to  i  te  manao  o  te  feia  mo‘a  o  Tei  Teitei  ra,  teie  ïa,  maori  râ  te 
faaoti-maite-raa  i  taua  fare  ra.” 

Eaha  iho  â  te  tahi  tumu  no  te  faarue-raa-hia  o  te  E- 
taretia  e  te  Atua  i  to  ratou  huru-etaretia-raa  ? 

Teie  te  tahi  tumu?  oia  hoi,  aore  ratou  i  haapao  i  te  pa- 
rau  a  te  Atua  e  te  re‘o  o  to'na  ra  mau  tavini,  mai  tei 
faaitehia  i  raro  nei. 

“Mai  te  mea  i  puai  ta  outou  raveraa  ohipa,  e  haamo‘ahia  e  au 
te  reira  vahi,  ia  riro  ei  vahi  mo‘a;  e  ia  haapao  mai  to’u  ra  mau 
taata  i  to’u  ra  re‘o,  e  i  te  re‘o  no  to’u  ra  mau  tavini  o  ta’u  i  haa- 
pao  ei  faaaratai  i  ta’u  mau  taata,  inaha,  oia  mau  ta’u  e  parau 
atu  ia  outou  nei,  e  ore  ratou  e  faarue-ê-hia  i  to  ratou  ra  vahi.’’ 

B.  F,  107:13. 

XJafaarue-ê-hia  anei  ratou  i  to  ratou  ra  vahi? 

E,  oia  mau  roa,  no  to  ratou  haapao  ore  i  te  re  'o  o  te 
Atua  e  to’na  ra  mau  tavini  parau-tia,  ua  faarue-ê-hia 
ratou  i  te  oire  ra  o  Navu. 

E  teienei,  ua  ite  papu  tatou  e,  e  mea  faaruehia  te  E- 
taretia  i  to  ratou  huru-etaretia-raa  mai  te  au  i  te  parau 
i  nia  nei,  no  te  mea  e,  1.  aita  ratou  i  haapao  i  te  re‘o  o 
te  Atua  e  to’na  mau  tavini.  2.  Aita  ratou  i  faaoti  i  te 
fare  ta  te  Atuaifaaue  mai  ia  ratou  e  hamani.  3.  Ua 
taa  ê  roa  te  mau  pupu  feia  toroa  i  te  parau  mau,  e  ua 
haere  ratou  i  roto  i  te  parau-tia  ore.  E  no  reira,  ia  faa- 
apïhia  te  Etaretia  e  tia’i,  e  te  etaretia  aore  i  parauhia 
Te  Etaretia  a  Iesu  Mesia  no  te  Feia  Mo‘a  i  Faaapihia 

no  te  Mau  Mahana  Hopea  Nei,  e  haavare  ïa. 

— • — 

No  te  autahu‘araa  o  tei  vai  noa  mai  mai  te 
metua  e  te  tamaiti,  mai  te  tamaiti  e  tae 
noa’tu  i  te  huaai  e  a  muri  noa’tu. 

Mai  teie  te  huru  o  te  haapiiraa  i  roto  i  te  Buku  Fafau 
i  nia  i  teienei  feruriraa,  oia  hoi, 

“No  reira,  te  na  ô  maira  te  Fatu  ia  outou,  o  tei  vai  i  rotopu  ia 
outou  na  te  autahu  araa  na  roto  mai  i  te  huaai  a  to  outou  ra  mau 
tupuna,  e  huaai  mau  hoi  outou  no  te  pae  tino  nei,  e  ua  hunahia 
i  to  te  ao,  na  roto  ia  Iesu  i  te  Atua  ra;  no  reira  ua  vai  ora  outou 
e  te  autahu‘araa  atoa,  e  e  vai  mau  â  e  tia’i,  na  roto  ia  outou  e  i 
to  outou  huaai,  e  tae  noa’tu  i  te  faaapi-raa-hia  te  mau  mea  atoa, 

o  tei  faaitehia  na  te  vaha  no  te  mau  peropheta  mo  a  mai  te  haa- 
mataraa  mai  â  no  teienei  ao.  ”  B.  F.  84:3. 

E  teie  te  tahi  irava  tauturu  i  taua  haapiiraa  ra. 

“Te  huru  no  teienei  autahu£araa  ua  haamauhia,  ia  hee  mai  mai 
te  metua  mai  i  nia  i  te  tamaiti,e  i  te  tiaraa,  mau  ra  e  i  nia  mau  ïa 
i  te  huaai  i  maitihia,  e  o  tei  parauhia  maira.  I  te  anotau  ia  A- 
damu  ra  te  faatumu-raa-hia  te  reira  huru,e  ua  faaterehia  mai  na 
nia  i  te  huaai  mai  reira  mai,  mai  teie  i  muri  nei:  B.  F.  104:18. 

Eaha  teienei  autahu‘araa  tei  faaitehia  mai  i  teienei 
irava  parau? 

Teie  ïa,  maori  râ  te  autahu'araa  a  Melehizedeka,  o  te 
hee  mai  mai  te  metua  mai  i  nia  i  te  tamaiti;  e  smai  teie 
nei  irava  18  ra  e  tae  noa’tu  i  te  irava  28,  i  teienei  pene 
104  ra,  tei  faaitehia  te  tereraa  mai  o  taua  autahiFaraa 
ra,  e  i  reira  te  na  ô  mai  nei  te  taioraa.  “e  mau  tahua  ra- 
rahi  ana‘e  hoi  ratou” 

Eaha  te  haapiiraa  i  roto  i  ta  raua  buka  monoraa  i  nia 
i  teienei  vahi  ? 

Ua  na  ô  mai  nei  te  taioraa  i  te  api  24  i  ta  raua  buka; 

“E  ere  hoi  te  autahiTaraa  e  te  mau  taviri  o  te  basileia 
i  te  mea  e  noaa  na  roto  i  te  a‘ia  o  tei  hee  mai  mai  te 
metua  mai  i  nia  i  te  tamaiti.” 

Na  vai  te  parau  mau?  na  raua  anei,  e  aore  râ  na  te 
Atua  anei? 

E  teie  te  tahi  hape  no  ta  raua  faaiteraa,  oia  hoi,  ua 
ui  mai  raua  i  te  api  22  no  ta  raua  buka,  “0  teihea  Au- 
tahu‘araa  teie?”  E  ua  pahono  atoa  mai  raua,  “0  ta  te 
patereareha  ïa,  oia  hoi  ta  te  haapii  evanelia.” 

Eaha,  e  autahu‘araa  ê  anei  to  te  patereareha?  e  ere 
anei  te  reira  i  te  hoê  melo  no  te  autahu‘araa  a  Melehi- 
zedeka? 

E,  oia  mau  ïa,  o  te  hoê  ïa  toroa  iroto  i  te  autahu‘araa 
a  Melehizedeka,  no  reira  ia  amuihia  te  mau  toroa  tei 
faaitehia  mai  i  roto  i  te  mau  irava  mai  te  irava  mata- 
mua  o  teienei  pene  104  ra  e  tae  noa’tu  i  te  irava  17,  e 
“te  huru  no  teienei  autahu‘araa,  (oia  hoi  te  autahu‘araa 
a  Meiehlzedeka,)  ua  haamauhia  ïa  ia  hee  mai  mai  te  me- 
tua  mai  i  nia  i  te  tamaiti;”  e  ua  au  te  reira  i  te  parau  i 
heheuhia  mai  e  te  Atua  ia  Iosepha  (metua)  i  te  Buka 
Fafau  i  te  pene  84:3,  o  tei  na  ô  mai  e,  “Ua  vai  ora  ou- 
tou  e  te  autahu‘araa  atoa,  e  e  vai  mau  â  e  tiah,  na  roto 
ia  outou  e  i  to  outou  huaai .” 

Te  faaapi-raa-hïa  no  te  Etaretïa. 

Te  vai  noa  ra  i  roto  i  te  maitai  e  maha  amaa  no  te  E- 

_  • 

taretia  a  Iesu  Mesia  no  te  Feia  Mo'a  no  te  Mau  Mahana 
Hopea  Nei,  o  tei  faatiahia  i  te  6  no  Eperera  1830,  o  tei 
peretitenihia  e  Iosepha  Temita  (metua),  o  tei  ore  i  pee 
atu  ia  Birikama  Youne  ma,  e  aita  hoi  ratou  i  bapetito- 
faahou-hia  i  roto  i  te  tahi  haapaoraa  ê,  oia  hoi  te  amaa 
i  Beloi  o  tei  faatiahia  e  Iasona  W.  Birigi  i  te  m.  1843,  e 
tei  peretitenihia  e  a’na.  E  te  tahi  i  Uakesa,  o  tei  faa- 
tiahia  e  Iasona  W.Birigiite  m.1842,  aore  ïa  i  te  m.1843. 
E  i  rnuri  iti  a‘e  i  te  reira,  ua  faatiahia  te  tahiiOfai  Rea- 
rea  e  Zena  H.  Gurule  raua  o  Samuela  P.  Brown,  e  tei 
peretitenihia  e  Zena  H.  Gerule.  E  te  tahi  ra  i  te  hoê 
matahiti  i  muane  i  te  poheraa  no  Iosepha,  mea  fatata  i 
Jeffersonville,  111. ,  tei  peretitenihia  e  Tamati  P.  Girini. 

Ua  faarue  ê  roa  teienei  mau  amaa  i  te  mau  aratai 
haavare,  ia  iteahia  to  ratou  ra  mau  hape. 

E  au  to  ratou  huru  i  te  hoê  mau  mamoe,  aore  e  tiai,  e 
ua  tiaturi  noa  ratou  i  te  parau  mau,  e  te  tiai  mau  o  te 
aratai  i  te  Etaretia  ia  tae  i  te  taime  e  farii  ai  Iosepha 
(tamaiti)  i  te  toroa  i  haapaohia  no'na. 

Eaha  to  outou  mana'o?  e  hara  anei  te  reira?  Ia  itea 
ia  ratou  te  hoê  haapiiraa  hape  na  te  tahi  mau  aratai,  e 
ua  faarue  ê  roa  ratou  i  te  reira,  mai  te  patoi  atu  i  taua 
haapiiraa  ra,  eaha,  e  hara  anei  te  reira?  E  faahapa  a- 
nei  te  Atua  i  te  taata  o  fei  haavarehia  e  te  tahi  taata? 

Aita,  aita  roa’tu  te  Atua  e  faarue  i  te  taata  e  haava- 
rehia  e  te  hoê  taata,  no  te  mea  e  Atua  parau-tia  oia. 

I  roto  i  te  avae  Novema  1851,  ua  farii  Iasona  W.  Biri- 
gi  i  te  hoê  heheuraa  mai  teie  i  raro  nei  te  huru; 

“E  i  to’u  ihora  tau  e  tiaoro  ai  au  i  te  huaai  no  Iosepha  (metua) 
e  e  afai  mai  ai  hoi  au  i  te  hoê  taata  etaeta  e  te  puai  rahi,  e  ei  pe- 
retiteni  oia  i  nia  i  te  autahu‘araa  rahi  no  ta’u  Etaretie,  e  i  reira 
e  putuputu  mai  te  mau  pupu,  e  o  tei  mâ  te  aau,  e  e  taata-faahou- 
hia  o  Tiona,  mai  ta’u  i  parau  atu  i  ta’u  tavini  ia  Iosepha  Temita 
(rnetua),  e  ia  maoro  te  mahana  e  hope  roa’e  te  mau  mea  atoa  i 
te  tupu.  ”  Faaitehia  i  “Te  Vea,  ”  buka  2,  e  te  api  1. 

E  i  muri  iho  ua  farii  o  Zena  H.  Gurule  i  te  tahi  hehe- 
uraa  mai  teie  te  huru. 

‘  ‘A  tia  i  nia,  e  faarue  ê  roa  te  mau  taata  atoa  o  te  parauhia  ia 
ratou  iho  ei  mau  peropheta,  e  e  haere  atu  e  poro  haere  i  te  eva- 
nelia,  mai  te  parau  atu,  E  faatia  mai  te  Atua  i  te  hoê  peropheta 
ia  faaoti  i  ta’na  ra  ohipa.  ”  Parau  Tuatapapa,  buka  3,  api  206. 

Ua  putuputu  teienei  mau  taeae  o  tei  mau  papu,  i  te 
hoê  apooraa,  i  te  6  no  Eperera,  1853  e  i  relra,  ua  maiti 
ratou  i  na  aposetolo  e  hitu  ra  mai  te  au  i  te  hoê  faaueraa 
a  te  Atua,  e  mai  te  au  hoi  i  te  maiti-raa-hia  o  na  apose- 
tolo  12  i  te  m.  1835. 

E  i  muri  mai  i  te  reira  ua  farerei  atu  na  tomite,  oia 
hoi  lasona  W.  Birigi,  e  o  Zena  H.  Gerule  ia  Iosepha  (ta- 
maiti),  mai  te  aniraa'tu  ia'na  ia  haere  mai  e  rave  i  to’na 
toroa,  oia  hoi,  i  te  peretiteniraa  o  te  Etaretia;  aita  râ 
Iosepha  i  hinaaro  ia  farii  noaitaua  toroa  ra  e  tae  noa’tu 
i  te  taime  i  papu  ai  oia  i  to’na  parau-raa-hia  mai  e  te  A- 
tua,  ia  rave  i  taua  toroa  ra,  mai  te  haamana'o  i  te  pa- 
rau  a  Paulo  i  te  na  ôraa  e, 

“E  aore  roa  e  taata  e  rave  noa  i  teienei  tura  no’na  iho,  maori 
râ  o  tei  parauhia  e  te  Atua,  mai  ia  Aarona  ra.M  Hebera  5:4, 

Na  heahia  to  Aarona  parau-raa-hia  e  te  Atua? 

Teie  ïa,  te  faaite  maira  teienei  irava  14  i  te  pene  4  no 
Exodo,i  te  parau-raa-hia  o  Aarona  na  roto  mai  ia  Mose, 
e  i  te  irava  27  no  taua  pene  ra,  ua  parau  mai  te  Atua  ia 
Aarona  iho  e  i  ta’na  ihora  ohipa. 

E  no  reira,ua  hinaaro  Iosepha  (tamaiti)  i  te  papu  mai- 
tai  i  to’na  parau-raa-hia  e  te  Atua,  no  reira  aita  oia  i  ru 
i  te  fariiraa  i  taua  toroa  ra,  e  ua  au  ta’na  ra  raveraa  i 
te  paari  mau. 

Ei  muri  a‘era  ua  farii  losepha  (tamaiti)  i  te  hoê  parau 
no  te  ra‘i  mai  o  tei  faatia  papu  i  to’na  parau-raa-hia  na 

roto  mai  i  to’na  metua  eialasona  W.  Birigi  eiaZena  H, 
Gurule  hoi,  e  no  reira  ua  haere  oia  i  te  hoê  apooraa  no 
te  Etaretia  i  te  6  no  Eperera  1860  i  te  oire  ra  o  Amboy, 
Ilinoi,  e  i  reira  ua  farii  oia  i  to’na  toroa,  e  ua  faatoroa- 
hia  oia  i  raro  a‘e  i  te  rima  o  na  taata  ra  o  Wiriamu  Ma- 
reko,  e  o  Zena  H.  Gurule,  e  o  Samuela  Powers,  e  o  Wi- 
riamu  W.  BJair,  ei  tahu‘a  rahi,  o  mua  ïa,  e  i  muri  a‘era 
ua  faatoroahia  oia  ei  peretiteni  no  te  autahu‘araa  rahi. 

E  mai  reira  mai  â  ua  tere  noa  te  Etaretia  i  mua  i  te 
maitai  e  mai  te  au  Iioi  i  te  mau  ture  a  te  Atua. 

IJa  faatupu  anei  te  Etaretia  i  Faaapïhia  i  te  mau  pa- 
rau  tohu  i  roto  i  te  Bulta  Fafau? 

E,  oia  mau,  jnai  teie  i  muri  nei  te  huru: 

“E  ani  mai  outou,e  e  horoahia’tu  ta;u  ra  mau  parau  i  papaihia 
ra  tei  haapaohia  e  au,  e  vaiiho-maitai-hia  hoi  te  reira;  e  e  mea 

tia  hoi  ia  faaea  noa  outou  mai  te  parau  ore  i  te  reira,  eiaha  hoi  ia 
haapiihia  e  ia  hope  roa  mai.  E  horoahia’tu  hoi  e  au  te  hoê  faa- 
ueraa  ia  outou  ia  haapiihia  e  outou  i  reira  i  te  taata  atoa;  e  haa- 
piihia  hoi  te  reira  i  te  mau  fenua  atoa,  i  te  mau  nunaa,  i  te  mau 
re‘o,  e  te  taata  atoa.  ”  B,  F.  42:  15. 

Eaha  teienei  mau  parau  tei  papaihia  ra,  e  tei  haapao- 
hia  e  te  Atua? 

Teie  ïa,  maori  râ  Te  Mau  Parau  Mo'a  i  Papaihia  ra 
oia  hoi  te  bibilia  tei  iritihia  e  Iosepha  (metua.) 

Ua  oti  anei  e  hope  roa’‘e  i  te  iriti-raa-hia  i  taua  mau 
parau  mo‘a  ra  e  Iosepha  (metua)? 

E,  ua  faaoti  hua  oia  i  taua  ohipa  ra  mai  te  au  i  ta’na 
ra  parau  tuatapapa,tei  neneihia  i  te  vea  no  Te  Mau  Tai- 
me  e  te  Mau  Tau,  buka  6  e  te  api  802,  i  te  na  ôraa  e, 

“Ua  faaoti  hua  matou  i  te  iritiraa  i  Te  Mau  Parau  Mo‘a  i  Pa- 
paihia  ra  i  teienei  mahana  [2  no  Tiurai  1833,]  e  no  te  reira  e  haa- 
maitai  atu  matou  i  to  matou  metua  i  te  ao  ra.  ”  . 

E  teie  te  tahi  parau  i  roto  i  te  Buka  Fafau  o  tei  faaite 
mai  ia  tatou  e,  e  mea  oti  roa  te  iritiraa  i  taua  parau 
mo*a  ra,  oia  hoi,  te  parau  a  te  Atua  ia  Wiriamu  Lau; 

“Ia  faatia  oia  i  to’u  ra  hinaaro,  . e  e  poro  (nenei)  hoi  oia  i  te 

iritiraa  apï  no  ta’u  ra  parau  mo‘a  i  te  taata  no  te  ao  nei.”  B.  F. 
107:  28. 

Ua  na  reira  anei  oia  i  te  poro  i  taua  parau  ra? 

Aita  oia  i  na  reira,  tei  te  Etaretia  i  Faaapihia  te  ne- 
neiraa  i  taua  parau  mo'a  ra  i  te  matahiti  1867,  no  reira, 
tei  te  Etaretia  i  Faaapihia  te  faatupuraa  i  te  hinaaro  o 
te  Atua  ra. 

Te  faaite  mai  nei  teienei  pene  42: 15  ra  e,  “E  vaiiho- 
maitai-hia  hoi  te  reira”  (parau  mo'a  ra.) 

Ua  vaiiho-maitai-hia  taua  parau  ra  i  hea  ? 

Ua  vaiihohia  ïa  te  reira  i  te  rima  no  Ema  Temita,  te 
vahine  no  Iosepha(metua)mai  to’na  poheraa  e  tae  noa’tu 
i  te  m.  1867,  e  i  reira  ua  neneihia  taua  parau  ra  i  raro 
a‘e  i  te  faatereraa  a  Iosepha  (tamaiti),  no  reira  tei  te  E- 
taretia  i  Faaapihia  te  vahi  no  te  vaiiho-maïtai-raa-hia 
o  taua  parau  ra,  o  ta  te  Atua  i  opua. 

Teie  te  tahi  parau  tohu  tei  faatupuhia  e  te  Etaretia 
i  Faaapihia  ra. 

“ïnaha,  e  parau  atu  vau  ia  outou,  e  na  roto  mai  i  te  mana  te 
hooraa  ia  Tiona  e  tia’i;  no  reira  e  faatia  mai  au  i  te  hoê  taata,  ei 
aratai  ia  ratou  mai  ia  Mose  i  faaaratai  i  te  tamarii  a  Iseraela  ra, 
6  outou  hoi  te  tamarii  a  Iseraela,e  huaai  hoi  no  Aberahama;  e  no 

reira  ia  aratai-atoa-hia  outon  mai  roto  mai  i  te  vahi  i  ati  ai  ra  na 
roto  i  te  rnana  e  te  rima  i  faatorohia;  e  rnai  to  outou  mau  metua 
hoi  i  faaarataihia  i  te  matamua  ra,  mai  te  reira  atoa  ra  te  hoo- 
raa-hia  ia  Tiona. ”  B.  F,  100:3. 

0  vai  teienei  taata  e  faatiahia  e  te  Atua  ei  aratai  i  te 
feia  mo'a  i  Tiona? 

Teie  ïa,  maori  râ  o  losepha  (tamaiti),  o  tei  faaaratai- 
hia  i  te  feia  mo'a  i  Tiona,oia  hoi  i  Inidipenideni,Misouri, 
e  ifcoru  tausani  e  vau  hanere  e  toru  ahuru  ma  pae(3835) 
te  rahi  o  te  rnau  melo  o  te  Etaretia  i  Faaapihia  i  roto  i 
taua  titi  ra  i  teienei  â. 

E  tia  anei  te  taata  nei  ia  tahiti  ê  atu  ia  Tiona  i  te  hoê 
vahi  ê? 

Aita  roa,no  te  mea,te  na  ô  mai  nei  te  parau  a  te  Atua; 

“E  ore  o  Tiona  e  tahitihia  i  to’na  ra  vahi,a  haapurara-noa-hiah 
to’na  ra  mau  tamarii,  o  tei  toe  mai  e  o  tei  tamâhia  to  ratou  mau 
aau  c  faaho‘ihia  mai  ïa  i  nia  i  ta  ratou  ra  mau  ala,  o  ratou  e  ta 
ratou  ra  mau  tamarii  mai  te  re‘o  oaoa  mure  ore:  ei  patu  i  te  rnau 
vahi  i  vai  ano  noa  i  Tiona,  E  teie  atoa  nei  mau  mea  ia  tupu  ai 
tei  tohuhia  mai  e  te  mau  peropheta  ra.  E  inaha,  aita  atu  e  vahi 
i  haapaohia  no  te  haaputuraa  mai  no  to’u  ra  feia  mo‘a  maori  râ 
ta’u  i  haapao  ra,  e  e  ore  roa  te  tahi  atu  vahi.  e  haapaohia  maori 
râ  tei  haapaohia  e  au  ra,  e  tae  noa’tu  i  te  mahana  e  ore  e  ô  ai  no 
te  mea  aore  e  vahi  no  ratou;”  B.  F.  98:4. 

Teihea  te  vahi  ta  te  Atua  i  haapao  no  te  haaputuraa 
o  to'na  ra  feia  mo'a? 

Tei  Inid'ipenideni  Misouri  taua  vahi  ra,  e  aita  atu  e 
vahi  i  haapaohia  e  a?na,  mai  te  au  i  teie  i  raro  nei. 

“A  faaroo  mai,  o  outou  e  te  mau  peretibutero  no  ta’u  etaretia, 
te  na  reira  mairate  Fatu  to  outou  Atua,o  outou  o  tei  haaputu  mai 
ïa  outou  iho  mai  te  au  i  ta’u  ra  faaueraa,  i  teienei  fenua,  oia  hoi 
te  fenua  i  Misouri,  o  te  fenua  hoi  ïa  ta’u  i  faataa  ê  i  haamo‘a  hoi 
no  te  haaputuraa  mai  no  te  feia  mo‘a,  no  reira  o  te  fenua  teie  i 

'parauhia  maira,  e  te  vahi  ïa  no  te  oire  i  Tiona. _ Inaha,i  te  va- 

hi  i  parauhia  i  teienei  ia  Inidipenideni,  o  ropu  mau  ïa.  ”B.F.57:1. 

Ua  faaaratai  Mose  i  te  tamarii  a  Iseraela  i  hea? 

Ua  faaaratai  oia  ia  ratou  e  tae  noaTu  i  te  fenua  i  pa- 
rauhia  maira ,  oia  hoi  i  Kanaana;  e  ua  na  ô  mai  te  taio- 
raa  i  roto  i  te  Buka  Fafau,  <fEi  aratai  ia  ratou  mai  ia 
Mose  i  faaaratai  i  te  tamarii  a  Iseraela  ra.?’ 

Ua  faaaratai  Iosepha  (tamaiti)  i  te  feia  moA  i  hea? 

Ua  faaaratai  oia  ia  ratou  e  tae  noa’tu  i  te  fenua  i  pa- 
rauhia  maira ,  oia  hoi  i  Tion'a  i  Inidipenicleni,  i  Misouri, 
mai  ia  Mose  te  huru,  e  te  parahi  noa  nei  â  ratou  i  reira 

mai  te  hdïi  e  te  peapea  ore ,  mai  te  au  i  te  parau  o  tei  na 
ô  maira  e, 


“E  ia  haapao  maitai  to’u  atoa  ra  mau  taata  o  te  parahi  i  te  mau 
fenua  e  fatata  mai,  e  tamau  maite  i  te  pure,  e  ia  haehaa  i  mua 
ia’u,  eiaha  hoi  ratou  ia  faaite  i  te  mau  mea  ta’u  i  faaite  ia  ratou, 
ia  tia  ra  ia’u  ia  faaite  ratou  i  te  reira.  Eiaha  e  parau  i  te  utua, 
eiaha  atoa  e  faaahaaha  i  te  faaroo,e  ite  mau  ohipa  mana;  ia  haa- 
putu  maite  râ  i  te  vahi  hoê,  i  te  vahi  e  auhia  e  te  taata;  e  inaha, 
e  faatia  vau  ia'fariihia  outou  mai  te  au  i  te  aroha  i  to  ratou  arô, 
ia  faaea  outou  mai  te  hau  e  te  peapea  ore B,  F.  102:7. 

Ua  haamani-ino-hia  te  feia  mo'a  i  te  mau  vahi  e  rave 
rahi  i  te  ao  nei,  aita  râ  ratou  e  peapea  i  Tiona,  no  te 
mea,  ua  parau  maira  te  Atua,  E  faaea  ratou  i  reira  mai 
te  hau  e  te  peapea  ore. 

Ua  farii  Iosepha  (tamaiti)  i  te  toroa  peretiteni  no  te 
Etaretia  taatoa  mai  te  na  ôraa'tu  e, 


“Ua  tae  mai  au  i  o  nei  mai  te  haapao  i  te  hoê  mana,  e  ere  no’u 
iho,  e  e  haapiihia  ra  vau  e  te  mana  tei  tono  mai  ia’u  nei,  e  te 
faaite  papu  atu  nei  au,  e  ore  au  e  haapii  atu  i  te  hoê  atu  parau 
o  te  ore  o  faatiahia  e  outou,  e  te  ture  vo  te  ohipa.  maitai ” 

Eaha  teienei  ture  vo  te  ohipa  maitai? 

Teie  ïa  maori  râ  te  ture  a  te  Atua,  oia  hoi  te  evanelia. 


No  te  aha  i  faaite  atu  ai  oia  ia  ratou  “E  ore  au  e  haa- 
pii  atu  i  te  hoê  atu  parau  o  te  ore  e  faatiahia  e  outou”? 

No  te  mea  e,  ua  haamana'o  oia  e  ratou  atoa  ra,  i  te 
rnau  haapiiraa  faufau  a  Birikama  Youne  ma,  e  ua  hina- 
aro  oia  i  te  faaite  papu  atu  ia  ratou,e  ore  oia  e  na  reira. 

Ua  na  ô  maira  te  taioraa  i  te  api  30  i  ta  raua  buka; 


* ‘1 


‘Ua  na  ô  atura  losepha  (tamaiti)  i  muai  te  aro  o  te  hoê  amui- 
raa  rahi  no  te  ekalesia  i  Faaapihia  i  te  ururaau  ra  Galane,  Iowa, 
mai  tei  neneihia  i  roto  i  te  vea  a  te  Sanito  (Saints’  Herald),buka 
4,  Nu.  10  api  158;’' 

“  ‘I  te  mahana  i  tomo  atu  ai  te  taata  tei  ia’na  te  Autahu‘araa  i 
roto  i  te  ekalesia  i  faatiahia  e  Iosepha  (metua),  i  roto  i  te  hoê  a- 
maa  ekalesia  i  amaha  ê,ua  ere  ïa  oia  i  te  Autahu‘araai  reira  ra.  ’  ” 


Ua  hape  roa  râ  raua  i  ta  raua  parau,  no  te  mea,  aore 
roa  Iosepha  (tamaiti)  i  parahi  i  taua  amuiraa  rahi  ra  i  te 
ururaau  ra  i  Galane,  lov/a;  aore  roa  hoi  oia  i  parau  i  ta- 
ua  parau  ra,  na  te  tahi  taata  râ  te  reira  parau,  oia  hoi 
na  loane  A.  Makito(John  A.  Mclntosh),  te  peretiteni  oia 
no  taua  amuiraa  ra.  Aita  roa’tu  hoi  taua  vea  ra  i  faaite 
mai  e,  tei  reira  Iosepha  (tamaiti,)  no  reira,  haavare  roa 
ta  raua  parau, 

Ua  tuu  raua  i  te  hoê  irava  parau  no  roto  mai  i  to  ru- 
tou  iho  Buka  Fafau,  inia  i  te  api  28  no  ta  raua  buka  mo- 
noraa,  mai  te  na  ô  mai  e,  “Aita  teienei  pene  i  tuuhia  i 
roto  i  te  Buka  Fafau  no  te  Sanito  no  te  mea,e  faaiteraa 
papu  ïa  ua  hape  ratou.” 

Te  faaite  atu  nei  matou,  e  ere  te  reira  i  te  tumu  no  te 
vaiiho-raa-hia  o  taua  pene  ra  i  rapae  i  ta  rnatou  nei  Bu- 
ka  Fafau.  Teie  râ  te  tumu  mau,  oia'hoi  aita  roa  taua 
pene  ra  i  tuuhia  i  roto  i  te  Buka  Fafau  i  te  anotau  no 
Iosepha  (metua),  o  tei  faatiahia  e  te  Etaretia  taatoa  i 
reira  ra.  E  teie,  tei  roto  i  ta  matou  Buka  Fafau  taua 
i‘oa  ra,  oia  hoi  i  te  haamataraa  o  te  pene  110,  e  aita  roa 
rnatou  e  peapea  i  te  reira,  no  te  mea  ua  faarue-ê-hia  te 


etaretia  i  to  ratou  huru-etaretia-raa  e  te  Atua  i  muri 
mai  i  taua  taime  ra,  e  no  reira  i  parauhia’i  te  Etaretia 
Faaapihia  e  tia’i. 

Te  imi  noa  nei  râ  ratou  i  te  hoê  vahi  iti  nainai  roa,  ei 
faahaparaa  no  matou  nei,  e  aita  roa  râ  i  roaa  mai  ia  ra- 
tou  i  taua  vahi  ra. 


- -6 - 

Te  tumu  no  te  etaretia  a  Birïkama  Youne. 


I  muri  a‘era  i  te  pohêraa  no  Iosepha  raua  Hairamu, 
ua  tiaoro  atu  o  Sidine  Ritidoni  i  te  feia  mo‘a  ia  putupu- 
tu  mai  i  te  hoê  apooraa  i  te  8  no  Atete  1844,  e  ua  na  re- 
ira  ratou.  Area  râ  ia  tae  i  taua  mahana  ra,  ua  haru 
Birikama  Youne  i  te  faatereraa  i  taua  apooraa  ra,  e*ua 
maiti  te  apooraa  i  te  tino  12  aposetolo  ia  faatere  i  te  E- 
taretia,  mai  te  au  i  to  ratou  iho  toroa,  e  ere  râ  ei  pere- 
titeniraa  matamua.  A  hi‘o  i  te  vea  no  te  Mau  Tairne  e 
te  Mau  Tau,  buka  5  e  te  api  638. 

No  reira  te  faatiaraa  o  Wiriamu  Mareko  i  te  faatere- 
raa  o  te  tino  12  aposetolo  mai  te  au  i  to  ratou  iho  toroa. 

Ua  putuputu  faahou  te  etaretia  i  te  hoê  apooraa  i  te 
Eperera  i  te  m.  1845,  e  i  reira  ua  ani  atura  W.  W.  Phe- 
lepa  (Phelps)  i  te  amuiraa  ia  faariro  i  te  pupu  tino  12  ei 
peretiteniraa  matamua,  e  ua  fariihia  e  te  amuiraa  paa- 
toa,  ma  te  ore  e  au  i  te  ture  o  tei  na  ô  maira  e, 

‘  ‘Te  peretiteni  no  te  etaretia,  o  te  peretiteni  atoa  ïa  no  te  apoo 
raa,  ua  haapaohia  oia  na  rotoite  parau  heheuraa, .....  e  ua  haamana- 
hia  oia  ia  tauturuhiai  e  toopiti  â  tau  peretiteni,o  tei  haapao -atoa- 
hia  mai  ia’na  iho  i  haapaohia  ra.”  B.  F.  99:6. 

E  ua  na  reira  faahou  ratou  i  te  apooraa  i  te  Atopa  i 
taua  matahiti  ra,  mai  te  au  i  te  mau  minuti  no  taua  a- 
pooraa  ra  tei  neneihia  i  te  yea  no  te  Mau  Taime  e  te 
Mau  Tau,  buka  6  e  te  api  1008.  E  mai  te  reira  te  huru 
o  ta  ratou  faatereraa  au  ore,  e  tae  noaTu  i  te  taeraa  ra- 
tou  i  te  hoê  Peho  i  te  Roto  Miti,  e  i  reira  ua  tupu  te  hoê 
mau  mea  maere  rahi,  mai  teie  i  raro  nei  te  huru,  oia  hoi 
te  parau  a  Virifora  Vudurufa  tei  neneihia  i  roto  i  te  bu- 
ka  no  te  parau  tuatapapa  a  Birikama  Youne,api  180-182. 

“I  te  mahana  6  no  Atete  (1847)ua  bapetito-faahou-hia  te  pupu 
tino  ahuru  ma  piti.  Ua  mana'o  matou  e,  e  mea  tia  roa  ïa  ia  na 
reirahia.  E  no  te  mea  ua  tae  matou  i  te  hoê  peho  maitai  roa,  ia 
faataa  e  ia  patu  hoi  ia  Tiona  i  nia,tei  hinaarohia  ïa  c  matou  i  tefaa- 
apiraa  i  to  matou  mau  fafau  i  mua  i  te  aro  o  te  Fatu,  e  i  to  matou 
atoa  aro.  Ua  haere  vave  matou  i  te  hoê  pape,  e  ua  haere  te  Pe- 
retiteni  ra  Youne  i  raro  i  te  pape,e  ua  bapetito  atu  oia  i  to’na  mau 
taeae  atoa  ra  no  te  pupu  tino  ahuru  ma  piti  o  tei  parahi  i  reira. 
E  i  muri  a‘e  ua  tamau  oia  ia  matou,  e  ua  titiro  hoi  oia  i  to  matou 
apotetoloraa  i  nia  iho  ia  matou,  e  te  mau  taviri  e  te  mau  haamai- 
tairaa  atoa  hoi  o  tei  au  i  taua  toroa  ra.  E  ua  bapetito  e  ua  tamau 
hoi  te  taeae  rao  Hebera  Kimebela  i  te  Peretiteni  ia  Birikama  You- 
ne.  Teie  i  raro  nei  te  mau  i‘oa  o  te  feia  o  tei  parahi  i  reira,  oia 
hoi,  o  Birikama  Youne,  e  o  Hebera  C.  Kimebela,  e  o  Oritoni  Pa- 
raita,  e  o  Wiriadi  Ritedi,  e  o  Virifora  Vudurufa,  e  o  Tihoti  A. . 
Temita,  e  o  Amasa  Laimana.  Ua  tonohia’tu  o  Ezera  T.  Benitoni 
e  fanu  mahana  i  mua  ia  farerei  te  mau  pupu  i  nia  i  te  burumu. 

I  te  ahiahi  no  te  mahana  i  mua’tu  ua  haere  te  pupu  tino  ahuru 
ma  piti  i  te  tufaa  no  te  hiero  ia  maiti  i  ta  ratou  mau  vahi  a‘ia . 

E  i  taua  ahiahi  atoa  ra  ua  haere  te  pupu  tino  ahuru  ma  piti  i 
te  Anavai  Oire  (City  Creek),  e  ua  bapetito  atu  Hebera  C.  Kirne- 
bela  i  e  55  o  te  mau  melo  no  te  tialiapa,  ia  rnatara  ta  ratou  rnau 
hara;  e  ua  tamauhia  ratou  i  raro  a‘e  i  te  rima  no  te  Peretiteni 
Youne,  e  o  Oritoni  Paraita,  e  o  Vilifora  Vudurufa,  e  o  Tihoti  A. 
Temita,  e  o  Amasa  Laimana;  o  te  Peretiteni  Youne  te  auvaha. 

1  te  mahana  i  mua’tu  (te  Tabati  Atete  8),  ua  faaapi  te  tiahapa 
no  Iseraela  paatoa  i  ta  ratou  mau  fafau  i  mua  i  te  aro  o  te  Fatu, 
na  roto  i  te  bapetitoraa.  Uu  bapetitohia  e  224  taata  i  teienei  poi- 
poi,  ia  amui  pau  roa,  e  e  288  tei  bapetito-faahou-hia  i  na  mahana 
e  toru  i  mairi  a‘e  nei.r? 

Ahiri  ua  haere  noa  ratou  mai  te  tia,  eaha  te  mea  i 
bapetito-faahou-hiaT  ratou? 

Eaha  te  tumu  o  ta  ratou  tamau-raa-hia  e  te  tuuraa 
rimao  te  mau  peretibuteroite  anotau  no  losepha(metua)? 

No  te  horoaraa  te  reira  i  te  V arua  Maitai  ia  ratou  ia 
parahi  i  o  ratou  ra  e  a  muri  noa'tu.  Ioane  14:16. 

Ua  ere  anei  ratou  i  taua  Varua  ra  a  tae  ai  ratou  i  te 

Roto  Miti?  Mai  te  reira  te  huru  i  to  matou  nei  hkoraa. 


Aita  anei  e  faufaa  i  to  ratou  faatoroa-raa-hia  i  te  ma- 
tamua  i  roto  i  to  ratou  toroa  aposetoloraa?  Aita  atoa  anei 
e  faufaa  i  te  mau  taviri  e  te  mau  mana,  tei  tuuhia  i  nia 
ia  ratou  e  losepha  (metua)  mai  ta  ratou  i  parau  nei? 

Ua  na  ô  atura  Birikama  Youne  i  te  23  no  Atopa  1833, 

‘  ‘E  faaite  faahou  atu  vau  i  te  mau  taeae  e  te  mau  tuahine  o  tei  tae 
mainaniaite  fenua  papu  i  mairi  aenei,  ta’u  ahraahu  ia  ratou 
i  teienei,  teie  ïa,  e  mai  te  huru  ïa  i  ta’u  mau  aoraa  i  te  mau  tai- 
me  i  mairi  a  ‘enei  i  te  mau  taata  atoa  o  tei  haere  mai  i  roto  i  teie 
nei  mau  peho.  A  haere  outou  ia  bapetitohia  ia  matara  te  hara, 
mai  te  tatarahapa  i  to  outou  mau  haerea  no  roto  atu  i  te  e‘a  no 
te  parau-tia,  mai  te  faaroo  papu  i  te  i‘oa  o  Iesu  Mesia,  e  horoi-ê- 
hia  ta  outou  mau  hara.  E  mai  te  mea  e  ui  mai  te  hoê  no  outou, 
Eaha  te  tumu  e  bapetitohia’i  matou  o  tei  ore  i  rave  i  te  hara,  te 
pahono  atu  nei  au,  e  meâ  tia  roa  ïa  ia  faatia  i  te  mau  parau-tia 
atoa  ra.,>  Buka  Haaputuraa  Parau,  Nu.  2,  e  te  api  89. 

E  teienei,  caha  te  tumu  o  te  bapetito-faahou-raa-hia  o 
te  mau  melo  o  te  Etaretia  i  faatiahia  e  te  Atua  i  te  ma- 
tahiti  1830,  a  tae  ai  ratou  i  te  Peho  no  te  Roto  Miti? 

Teie  ïa,  maori  râ  ia  faatia  Birikama  Youne  i  te  tahi  e- 
taretia  api  roa  no’na  iho,  e  i  au  ïa  i  ta’na  faaueraa  ia  ra- 
tou  e  ia  bapetito-faahou-hia,  no  te  mea,  tei  ia'na  iho 
te  mana  no  ta'na  ihora  etaretia. 

Ia  haapapu  roa  to  tatou  mana'o  e,  e  etaretia  apï  roa 
ïa  tâ  Birikama  Youne,  e  taio  noa  tatou'i  roto  i  ta  ratou 
parau  tuatapapa,  mai  teie  te  huru : 

“I  te  5  no  Titema  (1847),  ua  haaputuputu  i  te  hoê  oroa  e  te  a- 
pooraa  rahi  i  te  hoê  fare  no  Oritoni  Haede,  o  tei  faatere  i  te  (e- 
taretia)  i  te  Vairaa  no  te  Tau  Toetoe,  (Winter  Quarters),  a  taa  ê 
ai  te  mau  taata  o  tei  haere  i  te  Roto  Miti  i  te  matamua. 

I  roto  i  teienei  apooraa  no  te  ahuru  ma  piti  Aposetolo,  ua  na 
mua  to  ratou  pereti-teni  i  te  faaixe  atu  i  to’na  manao  no  te  faa- 
apiraa  i  te  Pupu  o  te  Peretiteniraa  Matamua,  e  ua  titau  oia  ia  ra- 
tou  o  tei  parahi  i  reira,  ia  faaite  atoa  mai  i  to  ratou  ra  mau  rna- 
na‘o,  e  ua  na  reira  o  Hebera  C.  Kimebela,  e  o  Oritoni  Paraita,  e 
o  Vilifora  Vudurufa,  e  o  Wiriadi  Ritedi,  e  o  Tihoti  A.  Temita,  e 
o  Amasa  Laimanâ,  e  o  Ezera  T.  Benetoni.  Na  te  Peretiteni  Yo- 
une  i  faaoti.  Ua  parauhia  e  Oritoni  Haede,  e  ua  turuhia  e  Vili- 
fora  Vudurufa,  ia  riro  ia  Birikama  Youne  ei  Peretiteni  no  te  E- 
taretia  a  Iesu  Mesia  no  te  Feia  Mo‘a  no  te  Mau  Mahana  Hopea 
Nei,  e  ua  fariihia  e  te  amuira  paatoa. 

I  reira  ua  maiti  te  Peretiteni  Youne  ia  Hebera  C.  Kimebela  to 
’na  Faaa‘o  matamua,  e  o  Wiriadi  Ritedi  to’na  Faaao  piti,  o  tei 
turuhia  e  fariihia  e  te  amuiraa  paatoa.  ”  Parau  Tuatapapa  no  Bi- 
rikama  Youne,  api  188. 

Teie  te  hoê  mau  vahi  i  taua  maitiraa  ra  o  tei  ore  e  au 
i  te  ture  a  te  Atua,  oia  hoi,  ua  maiti  noa  te  mau  aposto- 
lo  ia  Birikama  Youne  ei  Peretiteni  no  te  etaretia,  aita 
râ  e  parau  heheuraa;  area  râ,  te  na  ô  mai  nei  te  ture, 
“Te  peretiteni  no  te  etaretia,  o  te  peretiteni  atoa  ïa  no 
te  apooraa,  ua  haapaohia  oia  na  roto  i  te  parau  heheu - 
raa .”  B.  F.  99:6. 

E  na  Birikama  Youne  iho  i  maiti  i  na  Tauturu  no’na, 
aita  hoi  e  parau  heheuraa;  teie  râ  te  ture;  “  E  ua  haama- 
nahia  oia  ia  tauturuhia  i  e  toopiti  â  tau  peretiteni  o  tei 
liaapao-atoa-hia  mai  ia’na  iho  i  haapaohia  ra” B.F.99:6. 
Aita  hoi  ratou  i  faatoroahia  i  taua  toroa  ra. 

Teie  te  tahi,  ia  haamana'o  maitai  outou  i  teienei  vahi 
oia  hoi,  ua  bapetito-faahou-hia,  e  ua  tamau-faahou-hia, 
e  ua  faatoroa-faahou-hia  hoi  ratou  na  mua,  e  i  muri  a'e 
te  maiti-raa-hia  ei  Peretiteniraa  Matamua  no  ta  ratou 
ihora  etaretia. 

Eaha  te  tahi  tapao  o  tei  faaite  papu  mai  ia  tatou  e,  e 
etaretia  api  roa  te  reira  ta  Birikama  Youne  i  faatia? 

Teie  ïa,  oia  hoi,  ua  haapii  mai  ratou  i  te  hoê  mau  pa- 
rau  o  tei  ore  i  au  i  ta  Iosepha  (metua)  i  haapii  mai  i  to 
’na  ihora  tau,  mai  teie  i  raro  nei  te  huru; 

1.  “0  Adamu  ïa  to  tatou  Metua  e  to  tatou  Atua,  oia  anae  ra  te 
Atua  e  au  ia  Tatou  ia  haapao E  e  vahïne  rau  ta’na.  Buka 
Haaputuraa  Parau,  Nu.  1,  e  te  api  50. 

2.  Te  vai  nei  te  hoê  mau  hara  o  tei  ore  roa  i  mâ  i  te  toto  o  Iesu 
Mesia,  e  i  to’na  ihora  toto  e  mâ  ai.  Buka  Haaputuraa  Parau,  Nu. 
4,  e  te  api  220. 

3.  “E  ere  o  Iesu  i  ta  te  Varua  Maitai  i  fanau,”  o  Adamu  râ  to’na 
metua.  Buka  Haaputuraa  Parau,  Nu.  1,  e  te  api  51. 

4.  Ua  faaipoipo  lesu  i  te  pae  o  te  tino  nei  i  te  vahine  i  Kanai 
Galilea;  e  e  vahine  rau  ta’na.  Buka  Haaputuraa  Parau  Nu.  2,  e 
te  api  82. 

5.  E  mea  tia  roa  i  te  tane  hoê  ia  rave  i  na  vahine  e  rave  rahi  i  te 
mau  mahana  hopea  nei.  Ta  ratou  Buka  Fafau,  e  te  pene  132. 

6.  Ua  na  ô  mai  Birikama  Youne;  “Eita  vau  e  hinaaro  i  te  feia 
porao  ore.”  Ta  ratou  vea  [Deseret  News],  buka  6,  e  te  api  291. 

E  te  vai  nei,  e  te  vai  ra,  e  te  rahi  atura  te  toe  no  teie 
nei  mau  huru  parau.  A  hi‘o  na  i  te  buka  i  papaihia  e 
Wiriamu  a  Teihoarii,  i  parauhia’i  “Te  IToe  Mau  Parau 
I  HAAPIIHIA  E  BlRIKAMA  YOUNE  MA,  I  TE  OlRE  RA  0 

Roto  Miti.” 

Teie  râ  i  muri  nei,o  te  haapiiraa  ïa  ta  Iosepha  (metua) 

e  te.  f eia  toroa  i  to'na  ihora  tau  i  haapii  mai,  oia  hoi, 

1.  Ua  faaroo  matou  i  te  Atua  te  Metua  Mure  Ore,  e  i  ta’na  Ta- 
maiti  ia  Iesu  Mesia,  e  i  te  Varua  Maitai. 

2.  Ua  faaroo  matou,  e  ia  na  roto  i  te  taraehara  a  te  Mesia,  e  ora 
paatoa  te  taata,  ia  haapaohia  te  mau  ture  e  te  mau  oroa  no  te  e- 
vanelia.,,  Te  vea  no  te  Mau  Taime  e  te  Mau  Tau,buka  3,  api  709, 
3  “Teie,  mai  tei  papaihia  ra,  te  huru  o  te  fanauraa  o  Iesu  Mesia: 
Te  momo‘ahia  ra  ta’na  metua  vahine  ia  Iosepha;  aore  râ  raua  i 
apiti  i  hapu  ai  oia  i  te  Varua  Maitai. 1 1  Te  Mau  Parau  Mo  ‘a  i  Pa- 
paihia  ra,  tei  iritihia  e  Iosepha  (metua),  Mataio  2:1. 

4.  Aore  roa  te  hoê  parau  i  papaihia  i  roto  i  te  mau  buka  e  te  mau 
vea  hoi  no  te  Etaretia  i  te  anotau  no  Iosepha  (metua),  o  tei  haa- 
pii  mai  e,  Ua  faaipoipohia  Iesu  i  te  pae  o  te  tino  nei. 

5.  “No  te  mea  ua  parihia  teienei  etaretia  a  te  Mesia  i  te  hara 
faaturi,  e  te  vahine  rau;  te  faaite  papu  nei  matou  e  te  faaroo  nei 
matou  e,  ia  hoê  a‘e  ta  te  taata  hoê  vahine;  e  ta  te  vahine  hoê  ra, 
ia  hoê  a‘e  ïa  ta’na  tane.”  Buka  Fafau  i  te  anotau  no  Iosepha 
(metua),  pene  101:4;  e  i  ta  matou  nei  B,  F.  111:4.  Ua  iriti  ê  roa 
râ  Birikama  Youne  ma  i  taua  pene  ra  i  rapae  i  ta  ratou  Buka  Fa- 
fau  a  tuu  ai  ratou  i  ta  ratou  ihora  pene  no  te  vahine  rau  ei  mono 
i  te  reira,  oia  hoi  i  te  matahiti  1876. 

6.  ‘  ‘E  teienei,  e  au  mau  here  e,  o  te  reira  mau  mea  ta  outou  e 
tiai  na,  e  faaitoito,  e  haapapu  hua  ia  roohia  mai  outou  e  ana  ma 
te  hau,  ma  te  porao  ore  e  te  hapa  ore.”  Te  Bibilia  i  iritihia  e  Io- 
sepha  (metua),  2  Pet.  3:  14. 

Te  faaoti  nei  matou  i  teienei  parau,  ma  te  tiaturi  atu 
i  te  Atua  o  te  haamaramarama  mai  i  te  taata  o  te  taio  i 
te  reira  mai  te  hinaaro  i  te  ite  i  te  parau  mau. 

“ Te  ere  ra  râ  te  hoê  o  outou  i  te  ite ,  e  ani  oia  i  te  A- 
tua  ra  o  tei  horoa  hua  mai  i  te  maitai  i  te  taata  atoa  ra , 
ma  te  patoi  ore;  e  e  horoahia  mai  ta’na”  Iakobo  1:5 . 

